/* COM/2010/0459 final - NLE 2010/0240 */ Priekšlikums PADOMES REGULA (ES) Nr. …/2010, par ierobežojošiem pasākumiem pret Irānu, ar ko atceļ Regulu Nr. 423/2007





[pic] | EIROPAS KOMISIJA | Briselē, 31.8.2010 COM(2010) 459 galīgā redakcija 2010/0240 (NLE) Priekšlikums PADOMES REGULA (ES) Nr. …/2010, par ierobežojošiem pasākumiem pret Irānu, ar ko atceļ Regulu Nr. 423/2007 (kopīgi iesniegusi Komisija un ES Augstā Pārstāveārlietās un drošības politikas jautājumos) PASKAIDROJUMA RAKSTS 1. Padome 2010. gada 26. jūlijā pieņēma Lēmumu 2010/413/KĀDP apstiprinot ierobežojošus pasākumus, kas ir spēkā no 2007. gada, un nosakot jaunus ierobežojošus pasākumus pret Irānu, lai ievērotu ANO Drošības padomes rezolūciju 1929 (2010) un papildu pasākumus, ko pieprasīja Eiropadome 2010. gada 17. jūnija deklarācijā. 2. Šie ierobežojošie pasākumi paredz papildu ierobežojumus attiecībā uz divējāda lietojuma preču, tehnoloģiju un iekārtu tirdzniecību, kuras var izmantot iekšējām represijām, svarīgāko iekārtu tirdzniecības ierobežojumus un ieguldījumu ierobežojumus, kas ietekmētu Irānas naftas un dabasgāzes rūpniecību, Irānas ieguldījumu urāna ieguvē un kodolnozarē, ierobežojumus līdzekļu pārvedumiem uz Irānu un no Irānas, ierobežojumus, kas skar Irānas banku nozari, ierobežojumus Irānas piekļuvei Savienības apdrošināšanas un vērtspapīru tirgiem un ierobežojumus dažu pakalpojumu sniegšanai Irānas kuģiem un kravas gaisa kuģiem. 3. Padome arī paredzēja papildu personou kategorijas, kuru līdzekļi un saimnieciskie resursi ir iesaldējami, un dažus citus esošo pasākumu tehniskos grozījumus. 4. Ierobežojošie pasākumi attiecībā uz divējāda lietojuma precēm ir jāpaplašina, lai tajos ietvertu visas Regulas (EK) Nr. 428/2009 I pielikumā minētās preces un tehnoloģijas, izņemot dažas vienības 5. kategorijā. Attiecībā uz 5. kategorijā minētām precēm un tehnoloģijām, kuras pašlaik ir aizliegtas, ir jāsaglabā aizliegums. Ir arī atbilstīgi piemērot aizliegumu dažām precēm un tehnoloģijām, kas iepriekš bija pakļautas eksporta atļaujas prasībai saskaņā ar Regulas 423/2007 3. pantu. 5. Jānodrošina naftas un dabasgāzes nozares galveno preču un tehnoloģiju saraksts, lai uzņēmēji un muitas administrācija ierobežojošos pasākumus varētu efektīvi piemērot. Papildu priekšlikums naftas un dabasgāzes rūpniecības galveno iekārtu vai tehnoloģiju sarakstam, kas minēts ierosinātās Regulas 8. pantā, tiks sagatavots atsevišķi. 6. Lai ierobežojumi attiecībā uz ieguldījumiem naftas un dabasgāzes nozarē būtu efektīvi, tos vajadzētu piemērot galvenajām darbībām, piemēram, pārvades pakalpojumiem, un tā paša iemesla dēļ ierobežojumi ir jāpiemēro kopuzņēmumiem, kā arī cita veida apvienībām un sadarbībai naftas un gāzes nozarē. 7. Efektīvu ierobežojumu piemērošana Irānas ieguldījumiem Savienībā nozīmē, ka ir jāpieņem tādi pasākumi, kas aizliedz Savienības fiziskām vai juridiskām personām, vienībām un struktūrām šādus ieguldījumus atļaut vai apstiprināt. 8. Tādēļ Padomes 2007. gada 19. aprīļa Regula (EK) Nr. 423/2007 par ierobežojošiem pasākumiem pret Irānu ir jāgroza un jāpapildina. Skaidrības labad Komisija un ES Augstais pārstāvis ārlietās un drošības politikas jautājumos ierosināja to aizstāt ar jaunu, konsolidētu Regulu. 9. 2010/0240 (NLE) Priekšlikums PADOMES REGULA (ES) Nr. …/2010, par ierobežojošiem pasākumiem pret Irānu, ar ko atceļ Regulu Nr. 423/2007 EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes 2010. gada 26. februāra Kopējo nostāju 2010/413/KĀDP par ierobežojošiem pasākumiem pret Irānu un ar ko atceļ Kopējo nostāju 2007/140/KĀDP[1], ņemot vērā Savienības Augstā pārstāvja ārlietās un drošības politikas jautājumos un Komisijas kopīgo priekšlikumu, tā kā: 10. Padome 2010. gada 26. jūlijā pieņēma Lēmumu 2010/413/KĀDP apstiprinot ierobežojošus pasākumus, kas ir spēkā no 2007. gada, un nosakot jaunus ierobežojošus pasākumus pret Irānas Islāma Republiku (turpmāk tekstā Irāna), lai ievērotu ANO Drošības padomes rezolūciju 1929 (2010) un papildu pasākumus, ko pieprasīja Eiropadome 2010. gada 17. jūnija deklarācijā. 11. Šie ierobežojošie pasākumi paredz papildu ierobežojumus attiecībā uz divējāda lietojuma preču, tehnoloģiju un iekārtu tirdzniecību, kuras var izmantot iekšējai apspiešanai, svarīgāko iekārtu un tehnoloģiju tirdzniecības ierobežojumus un ieguldījumu ierobežojumus, kas ietekmētu Irānas naftas un dabasgāzes rūpniecību, Irānas ieguldījumu urāna ieguvē un kodolnozarē, ierobežojumus līdzekļu pārvedumiem uz Irānu un no Irānas, ierobežojumus, kas skar Irānas banku nozari, ierobežojumus Irānas piekļuvei Savienības apdrošināšanas un vērtspapīru tirgiem un ierobežojumus dažu pakalpojumu sniegšanai Irānas kuģiem un kravas gaisa kuģiem. 12. Padome arī paredzēja papildu personu kategorijas, kuru līdzekļi un saimnieciskie resursi ir iesaldējami, un dažus citus esošo pasākumu tehniskos grozījumus. 13. Pienākums iesaldēt dažu Irānas Islāma Republikas kuģniecības līniju ( IRISL ) vienību saimnieciskos resursus neprasa konfiscēt vai aizturēt šādām vienībām piederošus kuģus vai to kravu tiktāl, ciktāl šāda krava pieder trešām personām, tāpat kā tas neprasa aizturēt to nolīgtās komandas, 14. Šie pasākumi ir Līguma par Eiropas Savienības darbību piemērošanas jomā, tādēļ, jo īpaši lai nodrošinātu to, ka uzņēmēji visās dalībvalstīs tos piemēro vienādi, ir nepieciešami Savienības līmeņa tiesību akti šo pasākumu īstenošanai, ciktāl tas attiecas uz Savienību. 15. Padomes 2007. gada 19. aprīļa Regula (EK) Nr. 423/2007 par ierobežojošiem pasākumiem pret Irānu[2], kurā izdarīti grozījumi, paredz ierobežojošus pasākumus, ko ieviesusi Savienība saskaņā ar Kopējo nostāju 2007/140/KĀDP, kurā izdarīti grozījumi[3]. Skaidrības labad Regula (EK) Nr. 423/2007 ir pilnībā jāatceļ un jāaizvieto ar šo regulu. 16. Ierobežojošie pasākumi attiecībā uz divējāda lietojuma precēm ir jāattiecina uz visām Regulas (EK) Nr. 428/2009 I pielikumā minētajām precēm un tehnoloģijām, izņemot dažas vienības 5. kategorijā. Attiecībā uz 5. kategorijā minētām vienībām, kas attiecas uz kodoltehniku un raķešu tehniku, un kuras pašlaik ir aizliegtas, ir jāsaglabā aizliegums. Turklāt ir arī atbilstīgi piemērot aizliegumu dažām precēm un tehnoloģijām, kas iepriekš bija pakļautas eksporta atļaujas prasībai saskaņā ar Regulas 423/2007 3. pantu. 17. Jānodrošina jēlnaftas un dabasgāzes nozares galveno preču un tehnoloģiju saraksts, lai uzņēmēji un muitas administrācija ierobežojošos pasākumus varētu efektīvi piemērot. 18. Lai ierobežojumi attiecībā uz ieguldījumiem naftas un dabasgāzes nozarē būtu efektīvi, tos vajadzētu piemērot galvenajām darbībām, piemēram, pārvades pakalpojumiem, un tā paša iemesla dēļ ierobežojumi ir jāpiemēro kopuzņēmumiem, kā arī cita veida apvienībām un sadarbībai naftas un gāzes nozarē. 19. Efektīvu ierobežojumu piemērošana Irānas ieguldījumiem Savienībā nozīmē, ka ir jāpieņem tādi pasākumi, kas aizliedz Savienības fiziskam un juridiskām personām, vienībām un struktūrām šādus ieguldījumus atļaut vai apstiprināt. 20. Lai nodrošinātu saskaņu ar Eiropas Parlamenta un Padomes 2005. gada 26. oktobra Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai[4], šajā regulā ir pieņemtas tās pašas terminu "finanšu iestāde" un "kredītiestāde" definīcijas kā direktīvā. 21. Šajā Regulā ir ievērotas pamattiesības un pamatprincipi, kas īpaši atzīti Eiropas Savienības Pamattiesību hartā, īpaši tiesības uz efektīvu aizsardzību un taisnīgu tiesu, īpašuma tiesībām un tiesībām uz personas datu aizsardzību. Šī regula jāpiemēro saskaņā ar šīm tiesībām un principiem. 22. Lēmumā 2010/413/KĀDP paredzēta pārskatīšanas procedūra, kas ir jāievēro, ja fiziska vai juridiska persona, vienība vai struktūra ir iekļauta šā lēmuma I vai II pielikumā. Sarakstā iekļaušanas procedūrām attiecībā uz līdzekļu un saimniecisko resursu iesaldēšanu saskaņā ar šo regulu nevajadzētu minētās procedūras dublēt. 23. Šīs regulas īstenošanas nolūkā un, lai radītu iespējami lielāku juridisko noteiktību Savienībā, ir jādara publiski zināmi to fizisko un juridisko personu vārdi un ar tām saistītā informācija, to vienību vai struktūru nosaukumi, kuru saimnieciskie resursi saskaņā ar regulu jāiesaldē. Jebkuru fizisku personu datu apstrādei saskaņā ar šo regulu jānotiek, ievērojot Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti[5] un Eiropas Parlamenta un Padomes 1995. gada 24. oktobra Direktīvu 95/46/EK par personu aizsardzību attiecībā uz personas datu apstrādi un šādu datu brīvu apriti[6]. 24. Lai nodrošinātu šajā regulā paredzēto pasākumu efektivitāti, tai būtu jāstājas spēkā publicēšanas dienā, IR PIEŅĒMUSI ŠO REGULU. I nodaļa Definīcijas 1. pants Šajā regulā piemēro šādas definīcijas: a) finanšu iestādes vai kredītiesutādes "filiāle” ir uzņēmējidarbības vieta, kas ir kādas kredītiestādes juridiski atkarīga daļa un kas tieši veic visas vai dažas finanšu iestādēm vai kredītiestādēm raksturīgo darījumu operācijas; b) "starpnieku pakalpojumi" ir tādu personu, vienību un partnerību darbība, kuras darbojas kā starpnieki, pērkot un pārdodot preces un tehnoloģijas vai organizējot to nodošanu, vai rīkojot sarunas par darījumiem vai organizējot darījumus, kas ir saistīti ar preču vai tehnoloģiju nodošanu; c) "līgums vai darījums" nozīmē jebkuru darījumu neatkarīgi no tā veida un piemērojamiem tiesību aktiem, kas vai nu ietver vienu vai vairākus līgumus, kas noslēgti starp tām pašām vai dažādām pusēm, vai tamlīdzīgas saistības, ko uzņēmušās tās pašas vai dažādas puses; šajā nolūkā “līgums” ietver visu veidu juridiski neatkarīgas vai atkarīgas garantijas vai pretgarantijas, jo īpaši finanšu garantijas un kredītus, un jebkuru attiecīgu noteikumu, kas rodas saskaņā vai saistībā ar šo darījumu; d) "kredītiestāde” ir kredītiestāde, kā tas noteikts Eiropas Parlamenta un Padomes 2006. gada 2014. jūnija Direktīvas 2006/48/EK par kredītiestāžu darbības sākšanu un veikšanu[7] 4. panta 1. punktu, ieskaitot to filiāles Savienībā vai ārpus tās teritorijas; e) "Savienības muitas teritorija" ir Eiropas Parlamenta un Padomes 2008. gada 23. aprīļa Regulas Nr. 450/2008, ar ko izveido Kopienas Muitas kodeksu, 3. pantā definētā teritorija;[8]. f) "saimnieciskie resursi" ir jebkāda veida materiāli vai nemateriāli, kustami vai nekustami aktīvi, kas nav līdzekļi, bet kurus var izmantot, lai iegūtu līdzekļus, preces vai pakalpojumus; g) "jēlnaftas un dabasgāzes izpēte" ietver jēlnaftas un dabasgāzes meklēšanu, kā arī ģeoloģiskos pakalpojumus; h) "finanšu iestāde" ir (i) uzņēmums, kas nav kredītiestāde un kas realizē vienu vai vairākas darbības, kas ietvertas Direktīvas 2006/48/EK I pielikuma 2.-12. punktos un 14. punktā, tostarp darbības, ko veic valūtas maiņas punkti ( bureaux de change ); (ii) apdrošināšanas sabiedrība, kas pienācīgi pilnvarota saskaņā ar Eiropas Parlamenta un Padomes 2002. gada 5. novembra Direktīvu 2002/83/EK par dzīvības apdrošināšanu[9], ciktāl tā realizē darbības, kuras noteiktas minētajā direktīvā; (iii) ieguldījumu sabiedrība, kā to nosaka Eiropas Parlamenta un Padomes 2004. gada 21. aprīļa Direktīvas 2004/39/EK, kas attiecas uz finanšu instrumentu tirgiem[10], 4. panta 1. punkta 1) apakšpunkts; (iv) kolektīvo ieguldījumu uzņēmums, kas tirgojas ar tā daļām vai akcijām; (v) apdrošināšanas starpnieki Eiropas Parlamenta un Padomes 2002. gada 9. decembra Direktīvas 2002/92/EK par apdrošināšanas starpniecību[11] 2. panta 5. punkta nozīmē, izņemot starpniekus, kas minēti šīs direktīvas 2. panta 7. punktā, kad tie veic dzīvības apdrošināšanu vai kāda cita veida apdrošināšanu uzkrājumu veidošanas nolūkā; un to filiāles Savienībā vai ārpus tās teritorijas. (i) "saimniecisku resursu iesaldēšana" ir liegums izmantot saimnieciskos resursus, lai iegūtu līdzekļus, preces vai pakalpojumus, tostarp – bet ne tikai – pārdodot, iznomājot vai ieķīlājot šos saimnieciskos resursus; g) "līdzekļu iesaldēšana" ir liegums veikt jebkādu līdzekļu kustību, pārvedumus, grozījumus, izmantošanu, piekļūt tiem vai veikt tādas darbības ar līdzekļiem, kuru rezultātā jebkādā veidā mainītos to apjoms, summa, atrašanās vieta, īpašnieks, valdītājs, raksturīgās iezīmes vai galamērķis, vai rastos citas pārmaiņas, kas ļautu izmantot līdzekļus, tostarp veikt vērtspapīru portfeļa pārvaldību; k) "līdzekļi" ir jebkāda veida finanšu aktīvi un ieguvumi, tostarp, bet ne tikai: (i) skaidra nauda, čeki, prasījumi skaidrā naudā, vekseļi, maksājumu uzdevumi un citi maksāšanas līdzekļi; (ii) noguldījumi finanšu iestādēs vai citās iestādēs, kontu atlikumi, parādi un parādu saistības; (iii) publiski vai privāti tirgojami vērtspapīri un parāda instrumenti, tostarp akcijas un kapitāla daļas, vērtspapīru sertifikāti, obligācijas, parādzīmes, garantijas vērtspapīri, ķīlu zīmes un atvasinājumu līgumi; (iv) procenti, dividendes vai citi ienākumi no aktīviem vai to uzkrātās vai radītās vērtības; (v) kredīts, tiesības uz kompensāciju, garantijas, saistību izpildes garantijas vai citas finanšu saistības; (vi) akreditīvi, konosamenti, pārvedu vekseļi; un (vii) dokumenti, kas apliecina līdzdalību fondos vai finanšu resursos; l) termins “preces” ietver priekšmetus, materiālus un iekārtas; m) „apdrošināšana” ir saistības, kas uzliek par pienākumu vienai vai vairākām personām, kura(s) saņēmusi(šas) maksājumu, riska iestāšanās gadījumā nodrošināt vienai vai vairākām citām personām zaudējumu atlīdzību vai pabalstu, kā noteikts minētajās saistībās; n) "ieguldījums" ir: (i) līdzdalības iegūšana un palielināšana uzņēmumā, tostarp šāda uzņēmuma pilnīga ieguve un akciju, daļu un vērtspapīru ieguve, kas saistīti ar līdzdalību. (ii) finansiāls aizdevums vai kredīts; (iii) nolīgums ar citu fizisku vai juridisku personu, vienību vai struktūru, kas apņemas savā vārdā iegūt vai paplasināt dalību uzņēmumā, otrai nolīguma pusei sedzot izdevumus, un izmantojot īpašuma tiesības saskaņā ar otras nolīguma puses norādījumiem; o) "Irānas gaisa kuģis" ir: (i) Irānā reģistrēts gaisa kuģis; (ii) gaisa kuģis, kas nav reģistrēts Irānā, bet kurš pilnībā vai daļēji pieder vienam vai vairākiem Irānas valstspiederīgajiem vai vienai vai vairākām juridiskām personām, vienībām vai struktūrām, kas reģistrētas vai izveidotas saskaņā ar Irānas tiesību aktiem; (iii) jebkurš gaisa kuģis, kurš izīrēts vai citādi iznomāts vienam vai vairākiem Irānas valstspiederīgajiem vai vienai vai vairākām juridiskām personām, vienībām vai struktūrām, kas reģistrētas vai izveidotas saskaņā ar Irānas tiesību aktiem; p) "Irānas uzņēmums" ir: (i) jebkura juridiska persona, vienība vai struktūra, kas reģistrēta vai izveidota saskaņā ar Irānas tiesību aktiem; (ii) jebkura cita juridiska persona, vienība vai struktūra, tostarp jebkurš nereģistrēts uzņēmums vai apvienība, kura galvenā darbības vieta vai centrālā vadības vieta ir Irānā; (iii) jebkura juridiska persona, vienība vai struktūra, kas nav reģistrēta Irānā, bet kurš pilnībā vai daļēji pieder vienam vai vairākiem Irānas valstspiederīgajiem vai vienai vai vairākām juridiskām personām, vienībām vai struktūrām, kas reģistrētas vai izveidotas saskaņā ar Irānas tiesību aktiem; q) "Irānas kuģis" ir: (i) kuģis, kas peld ar Irānas karogu; (ii) kuģis, kas peld ar citu karogu, bet kurš pilnībā vai daļēji pieder vienam vai vairākiem Irānas valstspiederīgajiem vai vienai vai vairākām juridiskām personām, vienībām vai struktūrām, kas reģistrētas vai izveidotas saskaņā ar Irānas tiesību aktiem; (iii) jebkuri citi kuģi, kurus nofraktējuši vai citādi iznomājuši Irānas valstspiederīgie vai viena vai vairākas juridiskas personas, vienības vai struktūras, kas reģistrētas vai izveidotas saskaņā ar Irānas tiesību aktiem; r) “persona, vienība vai struktūra Irānā” ir: (i) Irānas valsts vai jebkura šīs valsts iestāde; (ii) jebkura fiziska persona Irānā vai tās pastāvīgais iedzīvotājs; (iii) jebkura juridiska persona, vienība vai struktūra, kuras juridiskā adrese ir Irānā; (iv) jebkura juridiska persona, vienība vai struktūra, ko tieši vai netieši kontrolē viena vai vairākas no iepriekšminētajām personām vai struktūrām. s) "jēlnaftas un dabasgāzes ražošana" ietver jēlnaftas un dabasgāzes pārvadi; t) "pārstrāde" ir ogļūdeņražu pārstrāde, kondicionēšana vai sagatavošana laišanai tirgū; u) pārapdrošināšana ir darbība, ko veic pārapdrošināšanas uzņēmums, pieņemot cedētos riskus no apdrošināšanas uzņēmuma, cita pārapdrošināšanas uzņēmuma vai Lloyd's apdrošināšanas asociācijas gadījumā – darbība, kas nozīmē Lloyd's dalībnieka cedēto risku pieņemšanu, ko veic apdrošināšanas vai pārapdrošināšanas uzņēmums, kas nav Lloyd's apdrošināšanas asociācijas loceklis. v) "Sankciju komiteja" ir Apvienoto Nāciju Organizācijas Drošības padomes komiteja, ko izveidoja saskaņā ar 18. punktu ANDPR 1737 (2006); w) „tehniskā palīdzība” ir jebkāds tehnisks atbalsts, kas saistīts ar remontu, izstrādāšanu, ražošanu, montāžu, testēšanu, uzturēšanu, vai jebkāds cits tehnisks pakalpojums, un tā var būt tādos veidos kā, piemēram, sagatavošana, konsultēšana, apmācīšana, darba zināšanu vai prasmju nodošana vai konsultatīvi pakalpojumi; tostarp mutiska palīdzība; x) “tehnoloģijas” ietver programmatūru; y) “Savienības teritorija” ir dalībvalstu teritorija, kurā piemēro Līgumu saskaņā ar Līgumā paredzētajiem nosacījumiem, tostarp dalībvalstu gaisa telpa; z) "naudas līdzekļu pārskaitījums" ir jebkurš darījums, ko maksātāja uzdevumā elektroniski veic maksājumu pakalpojumu sniedzējs, lai līdzekļus darītu pieejamus maksājuma saņēmējam pie maksājumu pakalpojuma sniedzēja, neatkarīgi no tā, vai maksātājs un maksājuma saņēmējs ir viena un tā pati persona. Terminiem "maksātājs", "maksājuma saņēmējs" un "pakalpojumu sniedzējs" ir tāda pati nozīme kā Eiropas Parlamenta un Padomes 2006. gada 15. novembra Regulā Nr. 1781/2006 attiecībā uz naudas līdzekļu pārskaitījumiem pievienoto informāciju par maksātāju[12]; II nodaļa Eksporta un importa ierobežojumi 2. pants 1. Ir aizliegts: a) tieši vai netieši pārdot, piegādāt, nodot vai eksportēt jebkurai fiziskai vai juridiskai personai, vienībai vai struktūrai Irānā vai izmantošanai Irānā I un II pielikumā minētās preces un tehnoloģijas, neatkarīgi no tā, vai tām ir vai nav Savienības izcelsme; b) tieši vai netieši pārdot, piegādāt, nodot vai eksportēt jebkurai fiziskai vai juridiskai personai, vienībai vai struktūrai Irānā vai izmantošanai Irānā III pielikumā minētās preces un tehnoloģijas, neatkarīgi no tā, vai tām ir vai nav Savienības izcelsme; c) apzināti un tīši piedalīties darbībās, kuru mērķis vai sekas ir apiet a) un b) apakšpunktā minēto aizliegumu. 2. Šīs regulas I pielikumā ir iekļautas preces un izstrādājumi, tostarp programmatūra, kas ir divējādi lietojamas preces, kā definēts 2009. gada 5. maija Regulā (EK) Nr. 428/2009, ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei[13], izņemot preces un tehnoloģijas, kas definētas minētās regulas I pielikuma 5. kategorijā, un kuras nav iekļautas Kodolmateriālu piegādātāju valstu grupas un Raķešu tehnoloģiju kontroles režīma sarakstos. 3. II pielikumā ir iekļautas citas preces un tehnoloģijas, kas varētu veicināt Irānas darbības, kuras saistītas ar urāna bagātināšanu, atkārtotu apstrādi vai smagā ūdens koncentrēšanu, kodolieroču piegādes sistēmu izstrādi vai veicināt darbības, kas saistītas ar citiem jautājumiem, par kuriem SAEA ir paudusi bažas vai norādījusi, ka tie nav atrisināti, ieskaitot tos, ko noteikusi ANO Drošības padome vai Sankciju komiteja. 4. Regulas I un II pielikumā neietver preces un tehnoloģijas, kas ir ietvertas Eiropas Savienības kopējā militāro preču sarakstā[14]. 3. pants 1. Lai jebkurai fiziskai vai juridiskai personai, vienībai vai struktūrai Irānā vai izmantošanai Irānā tieši vai netieši pārdotu, piegādātu, nodotu vai eksportētu preces un tehnoloģijas, kas minētas IV pielikumā, neatkarīgi no tā, vai tām ir vai nav Savienības izcelsme, ir vajadzīga iepriekšēja atļauja. 2. Attiecībā uz visu eksportu, kam saskaņā ar šo pantu jāsaņem eksporta atļauja, minēto atļauju izsniedz kompetentās iestādes dalībvalstī, kurā eksportētājs veic uzņēmējdarbību, un tā atbilst sīki izstrādātajiem noteikumiem, kas paredzēti 11. pantā Regulā (EK) Nr. 428/2009, ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei. Atļauja ir derīga visā Savienībā. 3. IV pielikumā iekļauj visas I un II pielikumā neiekļautās preces un tehnoloģijas, kas varētu veicināt darbības, kuras saistītas ar urāna bagātināšanu, atkārtotu apstrādi vai smagā ūdens koncentrēšanu, sekmēt kodolieroču piegādes sistēmu izstrādi vai veicināt darbības, kas saistītas ar citiem jautājumiem, par kuriem Starptautiskā atomenerģijas aģentūra (SAEA) ir paudusi bažas vai norādījusi, ka tie nav atrisināti. 4. Eksportētāji kompetentajām iestādēm iesniedz visu atbilstīgo informāciju, kas vajadzīga pieteikumam eksporta atļaujas saņemšanai. 5. Dalībvalstu kompetentās iestādes, kas norādītas interneta vietnēs, kuras minētas V pielikumā, nepiešķir atļauju pārdot, piegādāt, nodot vai eksportēt preces vai tehnoloģijas, kas ietvertas IV pielikumā, ja tās konstatē, ka attiecīgā pārdošana, piegāde, nodošana vai eksports sekmētu kādu no šādām darbībām: a) Irānas darbības, kas saistītas ar urāna bagātināšanu, atkārtotu apstrādi vai smagā ūdens koncentrēšanu; b) Irānas kodolieroču piegādes sistēmu izstrādi; c) Irānas veiktās darbības, kas saistītas ar citiem jautājumiem, par kuriem SAEA ir paudusi bažas vai norādījusi, ka tie nav atrisināti; vai d) jēlnaftas un dabasgāzes izpēti, jēlnaftas un dabasgāzes ražošanu, pārstrādi, vai dabasgāzes sašķidrināšanu, ko veic Irānas uzņēmums. 6. Ievērojot 5. punktā izklāstītos nosacījumus, dalībvalstu kompetentās iestādes, kas norādītas interneta vietnēs, kuras minētas V pielikumā, var anulēt, apturēt, grozīt vai atcelt eksporta atļauju, ko tās jau ir izsniegušas. 7. Ja kompetentās iestādes saskaņā ar 5. punktu eksporta atļauju nepiešķir, anulē, aptur, būtiski ierobežo vai atceļ, tās par to informē pārējās dalībvalstis un Komisiju un sniedz tām attiecīgo informāciju, vienlaikus ievērojot noteikumus par šādas informācijas konfidencialitāti, kas paredzēti Padomes 1997. gada 13. marta Regulā (EK) Nr. 515/97 par dalībvalstu pārvaldes iestāžu savstarpēju palīdzību un šo iestāžu un Komisijas sadarbību, lai nodrošinātu muitas un lauksaimniecības tiesību aktu pareizu piemērošanu[15]. 8. Pirms dalībvalsts piešķir atļauju, ko cita dalībvalsts vai citas dalībvalstis saskaņā ar 5. punktu ir atteikušās piešķirt pēc būtības identiskam darījumam un attiecībā uz kuru atteikums vēl aizvien ir spēkā, tā vispirms apspriežas ar dalībvalsti vai dalībvalstīm, kas izdevušas šo aizliegumu, kā paredzēts 6. un 7. punktā. Ja pēc minētajām apspriedēm attiecīgā dalībvalsts nolemj piešķirt atļauju, tā informē par to citas dalībvalstis un Komisiju, sniedzot visu informāciju, kas vajadzīga, lai šo lēmumu paskaidrotu. 4. pants Ir aizliegts no Irānas pirkt, importēt vai transportēt I, II un III pielikumā minētās preces un tehnoloģijas neatkarīgi no tā, vai attiecīgajām precēm vai tehnoloģijām ir Irānas izcelsme. 5. pants 1. Ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā sniegt tehnisku palīdzību saistībā ar Eiropas Savienības Kopējā militārajā sarakstā minētajām precēm un tehnoloģijām, kā arī ar minētajā sarakstā minēto preču piegādi, ražošanu, uzturēšanu un izmantošanu; b) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā, vai Irānas uzņēmumam sniegt tehnisku palīdzību vai starpnieku pakalpojumus saistībā ar I un II pielikumā minētajām precēm un tehnoloģijām, kā arī ar I un II pielikumā minēto preču piegādi, ražošanu, uzturēšanu un izmantošanu; c) tieši vai netieši sniegt tehnisku palīdzību vai starpnieku pakalpojumus saistībā ar aprīkojumu, ko varētu izmantot iekšējām represijām kā minēts III pielikumā, jebkurai fiziskai vai juridiskai personai, vienībai vai struktūrai Irānā, vai izmantošanai Irānā; d) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā piešķirt finansējumu vai finanšu palīdzību saistībā ar I, II un III pielikumā minētajām precēm un tehnoloģijām, tostarp īpaši dotācijas, aizdevumus un eksporta kredītu apdrošināšanu jebkādai šo preču vai tehnoloģiju pārdošanai, piegādei, nodošanai vai eksportēšanai, vai jebkādai ar to saistītas tehniskas palīdzības sniegšanai; e) apzināti un tīši piedalīties darbībās, kuru mērķis vai sekas ir tieši vai netieši apiet a), b), c) un d) apakšpunktā minētos aizliegumus. 2. Šādu pakalpojumu sniegšanai ir jāsaņem attiecīgās dalībvalsts kompetentās iestādes atļauja: a) tieši vai netieši jebkurai personai, vienībai vai struktūrai Irānā vai izmantošanai Irānā sniegt tehnisku palīdzību vai starpnieku pakalpojumus saistībā ar IV pielikumā minētajām precēm un tehnoloģijām, kā arī ar šo preču un tehnoloģiju piegādi, ražošanu, uzturēšanu un izmantošanu; b) tieši vai netieši jebkurai personai, vienībai vai struktūrai Irānā vai izmantošanai Irānā piešķirt finansējumu vai finanšu palīdzību saistībā ar IV pielikumā minētajām precēm un tehnoloģijām, tostarp jo īpaši dotācijas, aizdevumus un eksporta kredītu apdrošināšanu jebkādai šo preču vai tehnoloģiju pārdošanai, piegādei, nodošanai vai eksportēšanai, vai jebkādai ar to saistītas tehniskas palīdzības sniegšanai, 3. Dalībvalstu kompetentās iestādes, kas norādītas interneta vietnēs, kuras minētas V pielikumā, nepiešķir atļauju veikt kādu 2. punktā minētu darījumu, ja tās konstatē, ka attiecīgā rīcība sekmētu kādu no šādām darbībām: a) Irānas darbības, kas saistītas ar urāna bagātināšanu, atkārtotu apstrādi vai smagā ūdens koncentrēšanu; b) Irānas kodolieroču piegādes sistēmu izstrādi; c) Irānas veiktās darbības, kas saistītas ar citiem jautājumiem, par kuriem SAEA ir paudusi bažas vai norādījusi, ka tie nav atrisināti; vai d) jēlnaftas un dabasgāzes izpēte, jēlnaftas un dabasgāzes ražošana, pārstrāde, vai dabasgāzes sašķidrināšana, ko veic Irānas uzņēmums. 6. pants Regulas 2. panta 1. punkta a) apakšpunkts neattiecas uz precēm, kas iekļautas I pielikuma B daļā, ja tās tiks pārdotas, piegādātas vai eksportētas uz Irānu vai paredzētas izmantošanai Irānas vieglā ūdens reaktorā, kura celtniecība sākās 2006. gada decembrī. 7. pants 1. Dalībvalstu kompetentās iestādes, kas uzskaitītas III pielikumā minētajās tīmekļa vietnēs, saskaņā ar noteikumiem, ko tās uzskata par atbilstošiem, var piešķirt atļauju darbībai attiecībā uz precēm un tehnoloģiju, kas minētas 2. panta 1. punktā, vai starpnieku pakalpojumiem, kas minēti 5. panta 1. punktā, ja ir ievēroti visi tālāk norādītie nosacījumi: a) līgums par preču vai tehnoloģiju piegādi vai palīdzības sniegšanu ietver pienācīgu gala lietotāja garantiju; b) Irāna ir apņēmusies attiecīgās preces vai tehnoloģijas vai, attiecīgā gadījumā, konkrēto palīdzību neizmantot ar kodolieroču izplatīšanu saistītās darbībās vai kodolieroču piegādes sistēmu izstrādei; c) ja darbība attiecas uz precēm un tehnoloģijām, kas iekļautas Kodolmateriālu piegādātāju valstu grupas un Raķešu tehnoloģiju kontroles režīma sarakstos, Sankciju komiteja pirms tam un katrā atsevišķā gadījumā ir secinājusi, ka šāds darījums noteikti neveicinās ne tehnoloģiju izstrādi nolūkā atbalstīt ar kodolieroču izplatīšanu saistītas Irānas darbības, ne arī kodolieroču piegādes sistēmu izstrādi; un d) ja attiecīgās preces vai tehnoloģijas var uzskatīt par galvenajam iekārtām vai tehnoloģijām naftas un dabasgāzes rūpniecībā, gala patērētājs nav uzņēmums, kas iesaistīts jēlnaftas un dabasgāzes izpētē, jēlnaftas un dabasgāzes ražošanā, pārstrādē, vai dabasgāzes sašķidrināšanā, kā minēts 8. panta 1. punktā. 2. Attiecīgā dalībvalsts informē citas dalībvalstis un Komisiju par savu atteikumu piešķirt atļauju. 8. pants 1. Ir aizliegts tieši vai netieši pārdot, piegādāt, nodot vai eksportēt preces vai tehnoloģijas, kas minētas VI pielikumā, jebkurai fiziskai vai juridiskai personai, vienībai vai struktūrai Irānā vai izmantošanai Irānā, vai Irānas uzņēmumam, kas darbojas šādās nozarēs: a) jēlnaftas un dabasgāzes izpēte; b) jēlnaftas un dabasgāzes ražošana; c) pārstrāde; d) dabasgāzes sašķidrināšana. 2. VI pielikumā iekļauj galvenās iekārtas un tehnoloģijas, ko izmanto 1. punktā minētajās nozarēs. VI pielikumā neiekļauj elementus, kas ietverti Eiropas Savienības kopējā militāro preču saraksta I un II pielikumā. 3. Par uzņēmumu, kas ražo noteiktas preces, vai kurš ir iesaistīts dažās darbībās, uzskata arī tādu uzņēmumu, kas piedāvā iesaistīties šādā ražošanā vai darbībās. 9. pants Ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā, vai Irānas uzņēmumam sniegt tehnisku palīdzību vai starpnieku pakalpojumus saistībā ar VI pielikumā minētajām precēm un tehnoloģijām, kā arī ar VI pielikumā minēto preču piegādi, ražošanu, uzturēšanu un izmantošanu, ja attiecīgā persona, vienība vai uzņēmums ir bijis iesaistīts vienā vai vairākās šādās darbībās: (i) jēlnaftas un dabasgāzes izpēte; (ii) jēlnaftas un dabasgāzes ražošana; (iii) pārstrāde; (iv) dabasgāzes sašķidrināšana; b) tieši vai netieši jebkurai fiziskai vai juridiskai personai, vienībai vai struktūrai Irānā vai izmantošanai Irānā, vai Irānas uzņēmumam piešķirt finansējumu vai sniegt finansiālu palīdzību saistībā ar VI pielikumā minētajām precēm un tehnoloģijām, ja attiecīgā persona, vienība vai uzņēmums ir bijis iesaistīts vienā vai vairākās a) punktā minētās darbībās: c) apzināti un tīši piedalīties darbībās, kuru mērķis vai sekas ir a) un b) apakšpunktā minēto aizliegumu apiešana. 10. pants 1. Regulas 8. panta 1. punktā un 9. pantā noteiktos aizliegumus nepiemēro: a) 8. panta 1. punkta gadījumā darījumiem, kuri paredzēti tirdzniecības līgumā, kas noslēgts līdz 2010. gada 26. jūlijam, vai paredzēti līgumam vai nolīgumam, kas noslēgts līdz 2010. gada 26. jūlijam, un attiecas uz ieguldījumiem Irānā līdz 2010. gada 26.jūlijam; b) 9. panta gadījumā attiecībā uz palīdzības sniegšanu, kas paredzēta līgumā vai nolīgumā, kas noslēgts līdz 2010. gada 26. jūlijam un attiecas uz ieguldījumu, kas izdarīts līdz 2010. gada 26.jūlijam, ja ir ievēroti c) un d) punkta nosacījumi; c) fiziskai vai juridiskai personai, vienībai vai struktūrai, kas vēlas iesaistīties darbībās vai vēlas sniegt atbalstu un ir paziņojusi par darbību vai palīdzību kādai no dalībvalsts kompetentajām iestādēm, kā norādīts V pielikumā minētajās tīmekļa vietnēs; un d) kompetentā iestāde, kas saņēma paziņojumu, 15 darba dienu laikā nav informējusi pieteikuma iesniedzēju par to, ka tā uzskata, ka a) un b) punktos minētie noteikumi nav ievēroti. 2. Ja attiecīgā persona, vienība, struktūra vai uzņēmums nav iesaistīts vienā vai vairākās 8. panta 1. punktā minētajās darbībās, par preču vai tehnoloģiju, kas minētas VI pielikumā piegādi, nodošanu vai eksportu un saistītu starpnieku pakalpojumu, palīdzības vai finansējuma sniegšanu Irānai vai Irānas uzņēmumam ir jāpaziņo kādai no dalībvalstu kompetentajām iestādēm, kā norādīts V pielikumā minētajās tīmekļa vietnēs. Par darbību, pakalpojumu, palīdzības vai finansējuma sniegšanu ir jāpaziņo vismaz 15 darba dienu laikā pirms attiecīga darbība tiek veikta. Darbība ir aizliegta, ja kompetentā iestāde, kas saņēma paziņojumu, 15 darba dienu laikā paziņo, ka tā uzskata, ka minēto darbību aizliedz 8. panta 1. punkta vai 9. panta noteikumi. III nodaļaIeguldījumu ierobežojumi 11. pants 1. Ir aizliegts: a) veikt ieguldījumus Irānas uzņēmumā, kas ir iesaistīts to preču un tehnoloģiju ražošanā, kas ir minētas Eiropas Savienības kopējā militāro preču sarakstā vai I vai II pielikumā; b) veikt ieguldījumus Irānas uzņēmumā, kas ir iesaistīts tādu iekārtu ražošanā, ko varētu izmantot iekšējām represijām, kā uzskaitīts II pielikumā; c) veikt ieguldījumus Irānas uzņēmumā, kas ir iesaistīts jēlnaftas vai dabasgāzes izpētē, ogļūdeņražu pārstrādē vai dabasgāzes sašķidrināšanā; d) izveidot kopuzņēmumu, korporācijas, nereģistrētas apvienības vai sadarbību jebkurā juridiskā formā ar Irānas uzņēmumu, kas ir iesaistīts jēlnaftas vai dabasgāzes izpētē, ogļūdeņražu pārstrādē vai dabasgāzes sašķidrināšanā; e) Padomes 2004. gada 20. janvāra Regulas (EK) Nr. 139/2004 par kontroli pār uzņēmumu koncentrāciju[16] 3. panta nozīmē mēģināt īstenot vai pabeigt jebkādu koncentrāciju ar Irānas uzņēmumu, kas minēts c) punktā. f) apzināti un tīši piedalīties darbībās, kuru mērķis vai sekas ir a) līdz e) apakšpunktā minētā aizlieguma apiešana. 2. Regulas 1. punkta d) apakšpunktā minētā sadarbība ietver: a) jebkāda veida sadarbību vai ieguldījuma izmaksu dalīšanu integrētai vai pārvaldītai naftas un gāzes un to atvasināto produktu piegādes ķēdei starptautiskajos tirgos ar reģistrētu vai nereģistrētu uzņēmumu, kas ir iesaistīts naftas un gāzes nozarē Irānas teritorijā; b) jebkāda veida sadarbību, lai pārstrādātu, kondicionētu vai apstrādātu izejvielas vai pa cauruļvadu transportētu naftas un gāzes nozares produktus Irānas teritorijā, ar reģistrētu vai nereģistrētu Irānas uzņēmumu, kas ir iesaistīts naftas un gāzes nozarē Irānas teritorijā; c) jebkāda veida sadarbību, lai veicinātu ieguldījumus vai optimizētu naftas un gāzes transportēšanas kapacitāti, ar reģistrētu vai nereģistrētu Irānas uzņēmumu, kas ir iesaistīts naftas un gāzes nozarē Irānas teritorijā; d) jebkāda veida sadarbību ar jebkuru fizisku personu, vienību vai struktūru, lai veicinātu ieguldījumus sašķidrinātās dabasgāzes iekārtās, kas tieši vai netieši saistītas ar Irānas teritoriju. 3. Par uzņēmumu, kas ražo noteiktas preces, vai kurš ir iesaistīts dažās darbībās, uzskata arī tādu uzņēmumu, kas piedāvā iesaistīties šādā ražošanā vai darbībās. 4. Šā panta 1. punkts neietekmē tirdzniecības līgumu izpildi par preču vai pakalpojumu piegādi ar parastajiem komerciālo maksājumu noteikumiem un parastos papildu nolīgumus saistībā ar šo līgumu izpildi, piemēram, eksporta kredīta apdrošināšanu. 12. pants 1. Lai veiktu ieguldījumu Irānas uzņēmumā, kas ir iesaistīts IV pielikuma minēto preču vai tehnoloģiju ražošanā, ir jāsaņem atļauja no attiecīgās dalībvalsts kompetentās iestādes. 2. Dalībvalstu kompetentās iestādes, kas norādītas interneta vietnēs, kuras minētas V pielikumā, nepiešķir atļauju veikt kādu 1. punktā minētu darījumu, ja tās konstatē, ka attiecīgā rīcība sekmētu kādu no šādām darbībām: a) Irānas darbības, kas saistītas ar urāna bagātināšanu, atkārtotu apstrādi vai smagā ūdens koncentrēšanu; b) Irānas kodolieroču piegādes sistēmu izstrādi; c) Irānas veiktās darbības, kas saistītas ar citiem jautājumiem, par kuriem SAEA ir paudusi bažas vai norādījusi, ka tie nav atrisināti; vai d) jēlnaftas un dabasgāzes izpēti, jēlnaftas un dabasgāzes ražošanu, pārstrādi, vai dabasgāzes sašķidrināšanu, ko veic Irānas uzņēmums. 13. pants Atkāpjoties no 11. panta 1. punkta a) apakšpunkta, dalībvalstu kompetentās iestādes, kā norādīts V pielikuma tīmekļa vietnēs, var saskaņā ar nosacījumiem un noteikumiem, ko tās uzskata par atbilstošiem piešķirt atļauju ieguldījumam, ja ir ievēroti šādi nosacījumi: a) Irānas uzņēmums apņemas piemērot pienācīgas gala lietotāja garantijas attiecīgajām precēm un tehnoloģijām; b) Irāna apņemas šīs preces un tehnoloģijas neizmantot ar kodolieroču izplatīšanu saistītās darbībās vai kodolieroču piegādes sistēmu attīstībā; c) ja ieguldījumu veic Irānas uzņēmumā, kas iesaistīts tādu preču vai tehnoloģiju ražošanā, kas iekļautas Kodolmateriālu piegādātāju valstu grupas un Raķešu tehnoloģiju kontroles režīma sarakstos, Sankciju komiteja pirms tam un katrā atsevišķā gadījumā ir secinājusi, ka šāds darījums noteikti neveicinās ne tehnoloģiju izstrādi nolūkā atbalstīt ar kodolieroču izplatīšanu saistītas Irānas darbības, ne arī kodolieroču piegādes sistēmu izstrādi; un d) ja attiecīgās preces vai tehnoloģijas, ko ražojis Irānas uzņēmums, var uzskatīt par galvenajām iekārtām vai tehnoloģijām naftas un dabasgāzes rūpniecībā, gala patērētājs nav Irānas uzņēmums, kas iesaistīts jēlnaftas un dabasgāzes izpētē, jēlnaftas un dabasgāzes ražošanā, pārstrādē, vai dabasgāzes sašķidrināšanā, kā minēts 8. panta 1. punktā. 14. pants Regulas 11. panta 1. punkta c) apakšpunkts neattiecas uz Irānas uzņēmuma iegādi vai dalības paplašināšanu uzņēmumā vai finansiālus aizdevumu vai kredītu piešķiršanu, ja ir ievēroti šādi nosacījumi: a) darbība ir nepieciešama, jo to paredz nolīgums vai līgums, kas noslēgts pirms 2010. gada 26. jūlija; un b) kompetentā iestāde ir informēta par nolīgumu vai līgumu un divu mēnešu laikā nav apšaubījusi a) punktā minētā nosacījuma izpildi. 15. pants Ir aizliegts: a) pieņemt vai apstiprināt, noslēdzot nolīgumu vai jebkuriem citiem līdzekļiem, ka viens vai vairāki Irānas uzņēmumi vai persona, vienība vai struktūra Irānā, veic ieguldījumu uzņēmumā, kas iesaistīts šādās darbībās: (i) urāna ieguve, (ii) urāna bagātināšana un urāna pārstrāde; (iii) tādu preču un tehnoloģiju ražošana, kas ir iekļautas Kodolmateriālu piegādātāju valstu grupas un Raķešu tehnoloģiju kontroles režīma sarakstos. b) apzināti un tīši piedalīties darbībās, kuru mērķis vai sekas ir a) punktā minētā aizlieguma apiešana. IV nodaļaLīdzekļu un saimniecisko resursu iesaldēšana 16. pants 1. Iesaldē visus līdzekļus un saimnieciskos resursus, kas ir VII pielikumā minēto personu, vienību vai struktūru īpašumā, valdījumā, turējumā vai kontrolē. Šīs regulas VII pielikumā iekļauj personas, vienības un struktūras, ko norādījusi ANO Drošības padome vai Sankciju komiteja saskaņā ar ANO Drošības padomes Rezolūcijas 1737 (2006) 12. punktu, ANO Drošības padomes Rezolūcijas 1803 (2008) 7. punktu vai ANO Drošības padomes Rezolūcijas 1929 (2010) 11., 12. vai 19. punktu. 2. Iesaldē visus līdzekļus un saimnieciskos resursus, kas ir VIII pielikumā minēto personu, vienību vai struktūru īpašumā, valdījumā, turējumā vai kontrolē. VIII pielikumā iekļauj fiziskas un juridiskas personas, vienības un struktūras, kas nav minētas VII pielikumā un kas saskaņā ar 20. panta 1. punkta b) apakšpunktu Padome Lēmumā 2010/413/KĀDP ir apzinātas kā tādas, kas: a) piedalās ar kodolieroču izplatīšanu saistītās Irānas darbībās vai kodolieroču tās piegādes sistēmu attīstībā, ir tieši saistītas ar tām vai sniedz tām atbalstu tostarp iesaistoties aizliegtu preču un tehnoloģiju iepirkumos, vai ir apzinātas kā tādas, kas pieder šādai personai, vienībai vai struktūrai vai kuru kontrolē , tostarp ar nelikumīgiem līdzekļiem, vai kura rīkojas minētās vienības vai struktūras vārdā vai uzdevumā. b) būdamas fiziskas vai juridiskas personas, vienības vai struktūras ir palīdzējušas sarakstā iekļautai personai, vienībai vai struktūrai izvairīties no Regulas ievērošanas vai pārkāpt to, vai izvairīties vai pārkāpt dalībvalsts vai trešās valsts īstenotos pasākumus, ievērojot Padomes Lēmumu 2010/413/KĀDP vai ANO Drošības Padomes rezolūcijas 1737 (2006), 1747 (2007), 1803 (2008) un 1929 (2010); c) ir Islāma revolucionāro gvardu korpusa augstākā amatpersona vai juridiska persona, vienība vai struktūra, kuru kontrolē Islāma revolucionāro gvardu korpuss vai viena vai vairākas tā augstākās amatpersonas; d) ir juridiska persona, vienība vai struktūra, kuru kontrolē Irānas Islāma Republikas kuģniecības uzņēmums. 3. Nekādus līdzekļus vai saimnieciskos resursus nedara tieši vai netieši pieejamus VII un VII pielikumā minētajām fiziskajām vai juridiskajām personām, vienībām vai struktūrām vai to interesēs. 4. Ir aizliegts apzināti un tīši piedalīties darbībās, kuru mērķis vai iznākums ir tieši vai netieši apiet 1., 2. un 3. punktā minētos pasākumus. 5. VII un VIII pielikumā ir iekļauts pamatojums iekļaut sarakstā personas, vienības un struktūras un datumi, kuros Apvienoto Nāciju Organizācijas Drošības padome vai Sankciju komiteja, vai Padome ir norādījusi attiecīgās personas vienības un struktūras. 6. Regulas VII un VIII pielikumā iekļauj informāciju par uzskaitītajām fiziskajām personām, ja tāda ir pieejama, lai pietiekami precīzi varētu identificēt attiecīgās personas. Minētajā informācijā iekļauj tikai šādus datus: a) uzvārdus un vārdus, tostarp pseidonīmus un titulus, ja tādi ir; b) dzimšanas datumu un vietu, c) valstspiederību; d) pases vai identifikācijas kartes numuru; e) nodokļu maksātāja vai sociālā nodrošinājuma numuru; f) dzimumu; g) adresi vai citu informāciju par atrašanās vietu; h) amatu vai profesiju. 7. Regulas VII un VIII pielikumā var iekļaut arī iepriekš minēto informāciju par uzskaitīto personu ģimenes locekļiem, ja šāda informācija ir nepieciešama īpašos gadījumos un tikai nolūkā pārbaudīt uzskaitīto fizisko personu identitāti. 17. pants Atkāpjoties no 16. panta, dalībvalstu kompetentās iestādes, kas norādītas interneta vietnēs, kuras minētas V pielikumā, var atļaut atbrīvot konkrētus iesaldētos līdzekļus vai saimnieciskos resursus, ja ir ievēroti šādi nosacījumi: a) uz līdzekļiem vai saimnieciskajiem resursiem attiecas tiesas, administratīvas iestādes vai šķīrējtiesas noteikts apgrūtinājums, kas noteikts pirms dienas, kad Sankciju komiteja, Drošības padome vai Padome ir norādījusi 16. pantā minēto personu, vienību vai struktūru, vai tiesas, administratīvas iestādes vai šķīrējtiesas noteikts spriedums, kas pasludināts pirms minētā datuma; b) līdzekļus vai saimnieciskos resursus izmantos vienīgi, lai apmierinātu prasījumus, kas izriet no šāda apgrūtinājuma vai ko atzīst par spēkā esošiem ar šādu spriedumu, tajās robežās, kas paredzētas piemērojamajos tiesību aktos un noteikumos, kuri reglamentē šādu prasījumu iesniedzēju tiesības; c) šis apgrūtinājums vai spriedums nav VII vai VIII pielikumā minētas personas, vienības vai struktūras interesēs; d) apgrūtinājuma vai sprieduma atzīšana nav pretrunā attiecīgās dalībvalsts sabiedriskajai kārtībai. un e) ja piemēro 16. panta 1. punktu, dalībvalsts par apgrūtinājumu vai spriedumu ir informējusi Sankciju komiteju. 18. pants Atkāpjoties no 16. panta un ar noteikumu, ka VII vai VIII pielikumā minētai personai, vienībai vai struktūrai saskaņā ar līgumu vai nolīgumu, ko attiecīgā persona, vienība vai struktūra noslēgusi, vai saskaņā ar saistībām, kas attiecīgajai personai, vienībai vai struktūrai radušās pirms dienas, kad Sankciju komiteja, Drošības padome vai Padome ir norādījusi minēto personu, vienību vai struktūru, dalībvalstu kompetentās iestādes, kas norādītas interneta vietnēs, kuras minētas V pielikumā, ar nosacījumiem, kādus tās uzskata par piemērotiem, var atļaut atbrīvot konkrētus iesaldētus līdzekļus vai saimnieciskos resursus, ja ir ievēroti šādi nosacījumi: a) attiecīgā kompetentā iestāde ir konstatējusi, ka: (i) līdzekļi vai saimnieciskie resursi VII vai VIII pielikumā minētai personai, vienībai vai struktūrai ir jāizmanto, lai veiktu maksājumu; (ii) līgums, nolīgums vai saistības neveicinās I, II, III un VI pielikumā minēto preču un tehnoloģiju ražošanu, pārdošanu, iegādi, nodošanu, eksportu, importu, transportēšanu, un izmantošanu; un (iii) maksājums nav pretrunā 16. panta 3. punktam; b) ja piemēro 16. panta 1. punktu, – attiecīgā dalībvalsts ir paziņojusi Sankciju komitejai par minēto konstatējumu un savu nodomu piešķirt atļauju, un Sankciju komiteja desmit darba dienu laikā pēc paziņojuma iesniegšanas nav iebildusi pret šādu rīcību; un c) ja piemēro 16. panta 2. punktu, – attiecīgā dalībvalsts par minēto savas kompetentās iestādes konstatējumu un nodomu piešķirt atļauju ir paziņojusi citām dalībvalstīm un Komisijai vismaz divas nedēļas pirms atļaujas piešķiršanas. 19. pants 1. Atkāpjoties no 16. panta, dalībvalstu kompetentās iestādes, kas norādītas interneta vietnēs, kuras minētas V pielikumā, ar nosacījumiem, kādus tās uzskata par piemērotiem, var atļaut atbrīvot konkrētus iesaldētus līdzekļus vai saimnieciskos resursus vai atļaut padarīt pieejamus konkrētus iesaldētus līdzekļus vai saimnieciskos resursus, ja ir ievēroti šādi nosacījumi: a) attiecīgā kompetentā iestāde ir konstatējusi, ka līdzekļi vai saimnieciskie resursi ir: (i) vajadzīgi, lai segtu VII vai VIII pielikumā minēto personu un viņu apgādājamo ģimenes locekļu pamatizdevumus, tostarp maksājumus par pārtikas produktiem, īri vai hipotēku, zālēm un ārstēšanu, nodokļu, apdrošināšanas prēmiju un komunālo pakalpojumu maksājumus; (ii) paredzēti vienīgi atbilstīgu honorāru samaksai un atlīdzībai par izdevumiem saistībā ar juridiskiem pakalpojumiem; vai (iii) paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu pastāvīgu parastu turēšanu vai glabāšanu, un b) ja atļauja attiecas uz personu, vienību vai struktūru, kas minēta VII pielikumā, – attiecīgā dalībvalsts ir paziņojusi Sankciju komitejai par minēto konstatējumu un savu nodomu piešķirt atļauju, un Sankciju komiteja piecu darba dienu laikā pēc paziņojuma iesniegšanas nav iebildusi pret šādu rīcību. 2. Atkāpjoties no 16. panta, dalībvalstu kompetentās iestādes, kas norādītas interneta vietnēs, kuras minētas V pielikumā, var atļaut atbrīvot konkrētus iesaldētus līdzekļus vai saimnieciskos resursus vai atļaut padarīt pieejamus konkrētus līdzekļus vai saimnieciskos resursus, ja tās ir konstatējušas, ka attiecīgie līdzekļi vai saimnieciskie resursi ir vajadzīgi ārkārtas izdevumiem vai maksājumam par precēm, kas minētas 6. pantā, ja tās ir iegādātas vieglā ūdens reaktoram Irānā, kura celtniecība sākta pirms 2006. gada decembra, ar noteikumu: a) ja atļauja attiecas uz personu, vienību vai struktūru, kas minēta VII pielikumā, – attiecīgā dalībvalsts par minēto konstatējumu ir paziņojusi Sankciju komitejai, un šī komiteja minēto konstatējumu ir apstiprinājusi; b) ja atļauja attiecas uz personu, vienību vai struktūru, kas minēta V pielikumā, – kompetentā iestāde divas nedēļas pirms atļaujas piešķiršanas ir paziņojusi pārējām dalībvalstu kompetentajām iestādēm un Komisijai pamatojumu, kāpēc tā uzskata, ka būtu jāpiešķir īpaša atļauja. 3. Attiecīgā dalībvalsts informē pārējās dalībvalstis un Komisiju par visām atļaujām, kas piešķirtas saskaņā ar 1. un 2. punktu. 20. pants 1. Regulas 16. panta 3. punkts neliedz finanšu iestādēm vai kredītiestādēm kreditēt iesaldētos kontus, saņemot līdzekļus, kas ieskaitīti sarakstā iekļauto fizisko vai juridisko personu, vienību vai organizāciju kontā, ar nosacījumu, ka visus šo kontu papildinājumus arī iesaldē. Finanšu iestādes vai kredītiestādes nekavējoties informē kompetentās iestādes par minētajiem darījumiem. 2. Regulas 16. panta 3. punkts neattiecas uz iesaldēto kontu papildinājumiem: a) procentu ienākumiem vai citiem ieņēmumiem no šiem kontiem; vai b) maksājumiem saskaņā ar līgumiem vai nolīgumiem, kas noslēgti, vai saistībām, kas radušās pirms dienas, kad Sankciju komiteja, Drošības padome vai Padome ir norādījusi 16. pantā minēto personu, vienību vai struktūru. ar noteikumu, ka visus šādus procentu ienākumus, citus ieņēmumus un maksājumus iesaldē saskaņā ar 16. panta 1. punktu vai 16. panta 2. punktu. 3. Šo pantu nevar uzskatīt kā atļauju pārskaitīt līdzekļus saskaņā ar 21. pantu. V nodaļaIerobežojumi veikt līdzekļus pārvedumus un sniegt finanšu pakalpojumus 21. pants 1. Izņemot gadījumus, kad tiek ievēroti 2., 3., 4. un 6. punkta noteikumi, ir aizliegts: a) dot rīkojumu pārvest līdzekļus, kuru vērtība ir 10 000 euro vai vairāk, personai, vienībai vai struktūrai Irānā; b) saņemt līdzekļu pārvedumu, kura vērtība ir 10 000 euro vai vairāk, no personas, vienības vai struktūras Irānā; c) veikt līdzekļu pārvedumus, kuru vērtība ir 10 000 euro vai vairāk, ko uzdevusi persona, vienība vai struktūra Irānā, vai veikt līdzekļu pārvedumus, kuru vērtība ir 10 000 euro vai vairāk, personai, vienībai vai struktūrai Irānā. Aizliegums piemērojams, neatkarīgi no tā, vai šis darījums ir veikts kā viena operācija vai kā vairākas operācijas, kuras, iespējams, ir saistītas. 2. 1. punktā minētie aizliegumi neattiecas uz līdzekļu pārvedumiem, kas ir maksājumi par piegādāto pārtiku vai medicīnas iekārtām vai veselības aprūpes pakalpojumu sniegšanu vai, kas veikti humanitāros nolūkos, ja par līdzekļu pārvedumu ir rakstiski paziņots kādai no dalībvalstu kompetentajām iestādēm, kā norādīts V pielikuma tīmekļa vietnēs. Par līdzekļu pārvedumu paziņo fiziska vai juridiska persona, vienība vai struktūra, kas uzdod veikt līdzekļu pārvedumu vai, ja uz personu, vienību vai struktūru, kas uzdod veikt līdzekļu pārskaitījumu, neattiecas 36. pants, fiziska vai juridiska persona, vienība vai struktūra, kas saņem uzdevumu veikt līdzekļu pārvedumu un to arī veic. 3. Aizliegumi 1. punktā neattiecas uz līdzekļu pārvedumiem, kuru vērtība ir mazāka par 40 000 euro, un kas nav 2. punktā minētie pārvedumi, ja fiziska vai juridiska persona, vienība vai struktūra, kas uzdod veikt maksājumu, vai, ja uz šo personu, vienību vai struktūru neattiecas 36. pants, persona, vienība vai struktūra, kas veic līdzekļu pārvedumus, par to ir rakstiski paziņojusi kādai no dalībvalstu kompetentajām iestādēm, kā norādīts V pielikuma tīmekļa vietnēs. 4. Dalībvalstu kompetentās iestādes, kā norādīts V pielikuma tīmekļa vietnēs, saskaņā ar tādiem nosacījumiem un noteikumiem, kādus tās uzskata par atbilstīgiem, var atļaut līdzekļu pārvedumu, kura vērtība ir 40 000 euro vai vairāk, izņemot gadījumus, kad tās konstatē, ka līdzekļu pārvedums, kuram ir nepieciešama atļauja, sekmētu kādu no turpmāk minētajām darbībām: a) Irānas darbības, kas saistītas ar urāna bagātināšanu, atkārtotu apstrādi vai smagā ūdens koncentrēšanu; b) Irānas kodolieroču piegādes sistēmu izstrādi; c) Irānas veiktās darbības, kas saistītas ar citiem jautājumiem, par kuriem SAEA ir paudusi bažas vai norādījusi, ka tie nav atrisināti; vai d) jēlnaftas un dabasgāzes izpēti, jēlnaftas un dabasgāzes ražošanu, pārstrādi, vai dabasgāzes sašķidrināšanu, ko veic Irānas uzņēmums. Atļauju uzskata par piešķirtu, ja kompetentā iestāde ir saņēmusi rakstisku atļaujas pieprasījumu, un četru nedēļu laikā kompetentā iestāde nav rakstiski iebildusi pret līdzekļu pārvedumu. Ja ir saņemti iebildumi, jo turpinās izmeklēšana, kompetentā iestāde par to paziņo un dara zināmu savu lēmumu pēc iespējas drīz. Atļauju uzskata par piešķirtu, ja lēmums nav paziņots četru nedēļu laikā no iebildumu celšanas. Attiecīgā dalībvalsts informē citas dalībvalstis un Komisiju par savu atteikumu piešķirt atļauju. 5 Izmeklēšanas nolūkos dalībvalstis vajadzības gadījumā pēc pieprasījuma palīdz viena otrai. 6. 1. punkts nav piemērojams, ja atļauja par līdzekļu pārvedumu ir piešķirta saskaņā ar 17., 18., vai 19. pantu. 22. pants 1. Finanšu iestāžu un kredītiestāžu filiāles un meitasuzņēmumi, kas atrodas Irānā, uz kuriem attiecas 36. panta darbības joma, kā minēts IX pielikumā, piecās darbadienās pēc attiecīgā līdzekļu pārveduma saņemšanas vai veikšanas informē kompetento iestādi dalībvalstī, kurā tās ir reģistrētas, kā norādīts V pielikumā minētajās tīmekļa vietnēs, par visiem līdzekļu pārvedumiem, ko tās veikušas vai saņēmušas, par darījuma pušu vārdiem, summu un datumu. Ja attiecīga informācija ir pieejama, deklarācijā ir jāprecizē darījuma būtība un, vajadzības gadījumā, darījumā iekļauto preču veids, kā arī īpaši jānorāda, vai uz šīm precēm attiecas Regulas I, II, III, IV vai VI pielikums, un, ja šo preču eksportam ir vajadzīga atļauja, jānorāda piešķirtās atļaujas numurs. 2. Piemērojot informācijas apmaiņas nosacījumus, kompetentās iestādes, kas saņēmušas ziņojumu, saskaņā ar šiem nosacījumiem vajadzības gadījumā nekavējoties pārsūta saņemtos datus kompetentajām iestādēm citās dalībvalstīs, kur attiecīgā darījuma partneri veic uzņēmējdarbību, lai novērstu darījumus, kas var veicināt darbības, kuras rada kodolieroču izplatīšanas risku vai kodolieroču piegādes sistēmu izstrādi. 23. pants 1. Finanšu iestādes un kredītiestādes, uz kurām attiecas 36. panta darbības joma, savās darbībās ar 2. punktā minētajām finanšu iestādēm un kredītiestādēm un, lai izvairītos no tā, ka šādas darbības veicina kodoldarbības, kuras rada izplatīšanas risku, vai kodolieroču piegādes sistēmu izstrādi: a) pastāvīgi modri novēro kontu darbību, tostarp izmantojot klientu uzticamības pārbaudes programmas un ņemot vērā pienākumus saistībā ar nelikumīgi iegūtu līdzekļu legalizēšanu un terorisma finansēšanu; b) pieprasa, lai tiktu aizpildītas visas maksājumu informācijas ailes, kas attiecas uz attiecīgā darījuma maksātāju un saņēmēju; un atsakās veikt darījumu, ja minētā informācija nav sniegta; c) piecus gadus glabā visu darījumu dokumentāciju un pēc pieprasījuma dara to pieejamu attiecīgo valstu iestādēm; d) ja ir aizdomas vai pamatots iemesls aizdomām, ka līdzekļi ir saistīti ar kodolieroču izplatīšanas finansēšanu, nekavējoties ziņo par savām aizdomām finanšu ziņu vākšanas vienībai (FIU) vai kādai citai kompetentai iestādei, ko norīkojusi attiecīgā dalībvalsts, kā norādīts V pielikumā minētajās tīmekļa vietnēs, neskarot 5. līdz 16. pantu. FIU vai minētā cita kompetentā iestāde darbojas kā valsts centrs, kas saņem un analizē ziņojumus par aizdomīgiem darījumiem saistībā ar iespējamu kodolieroču izplatīšanas finansēšanu. FIU vai citai šādai kompetentai iestādei savlaicīgi jādod tieša vai netieša piekļuve finanšu, administratīviem un tiesībaizsardzības iestāžu datiem, kas tai vajadzīgi, lai pienācīgi veiktu savus uzdevumus, tostarp aizdomīgo darījumu ziņojumu analīzi. Minētās prasības finanšu iestādēm un kredītiestādēm papildina esošās saistības, kas izriet no Regulas 1781/2006[17] un Direktīvas 2005/60/EK īstenošanas. 2. Pasākumus, kas izklāstīti 1. punktā, piemēro finanšu iestāžu un kredītiestāžu darbībām ar: a) finanšu iestādēm un kredītiestādēm, kas atrodas Irānā; b) finanšu iestādēm un kredītiestādēm, kas atrodas Irānā, filiālēm un meitasuzņēmumiem, uz kuriem attiecas 36. panta darbības joma, kā uzskaitīts IX pielikumā; c) finanšu iestāžu un kredītiestāžu, kas atrodas Irānā, filiālēm un meitasuzņēmumiem, uz kuriem neattiecas 36. panta darbības joma, kā uzskaitīts IX pielikumā; d) kredītiestādēm un finanšu iestādēm, kas atrodas Irānā, un uz kurām neattiecas 36. panta darbības joma, bet kuras kontrolē personas un vienības, kas atrodas Irānā, kā uzskaitīts IX pielikumā. 24. pants 1. Kredītiestādēm un finanšu iestādēm, uz kurām attiecas 36. panta darbības joma, ir aizliegts veikt šādas darbības: a) atvērt bankas kontu kredītiestādē vai finanšu iestādē, kas atrodas Irānā, ieskaitot Irānas Centrālo banku, vai tādas kredītiestādes vai finanšu iestādes filiālē vai meitasuzņēmumā, kas iekļauta IX pielikuma sarakstā; b) veidot banku attiecības ar finanšu iestādi vai kredītiestādi, kas atrodas Irānā, ieskaitot Irānas Centrālo banku, vai tādas kredītiestādes vai finanšu iestādes filiāli vai meitasuzņēmumu, kas iekļauta IX pielikuma sarakstā; c) atvērt pārstāvniecību Irānā vai izveidot filiāli vai meitasuzņēmumu Irānā; d) pirkt vai iegūt daļas kredītiestādē vai finanšu iestādē, kas atrodas Irānā, ieskaitot Irānas Centrālo banku, vai tādas kredītiestādes vai finanšu iestādes filiālē vai meitasuzņēmumā, kas iekļauta IX pielikuma sarakstā, vai pārņemt īpašumtiesības šādā kredītiestādē vai finanšu iestādē; e) izveidot kopuzņēmumu ar kredītiestādi vai finanšu iestādi, kas atrodas Irānā, ieskaitot Irānas Centrālo banku, vai tādas kredītiestādes vai finanšu iestādes filiāli vai meitasuzņēmumu, kas iekļauta IX pielikuma sarakstā. 2. Ir aizliegts: a) atļaut atvērt Savienībā kredītiestādes vai finanšu iestādes, kas atrodas Irānā, ieskaitot Irānas Centrālo banku, pārstāvniecību, filiāli vai meitasuzņēmumu, vai tādas kredītiestādes vai finanšu iestādes, kas iekļauta IX pielikuma sarakstā, filiāles vai meitasuzņēmuma pārstāvniecību; b) rīkot sarunas un slēgt nolīgumus par kredītiestādes vai finanšu iestādes, kas atrodas Irānā, ieskaitot Irānas Centrālo banku, vai tādas kredītiestādes vai finanšu iestādes, kas iekļauta IX pielikuma sarakstā, jebkuras filiāles vai meitasuzņēmuma pārstāvniecības atvēršanu, vai atvēršanu minēto iestāžu vārdā Savienībā. c) piešķirt kredītiestādes, kas atrodas Irānā, ieskaitot Irānas Centrālo banku, pārstāvniecībai, filiālei vai meitasuzņēmumam atļauju sākt vai veikt kredītiestādes darbību vai jebkuru uzņēmējdarbību, kuras veikšanai ir nepieciešama iepriekšēja atļauja, vai jebkurai tādas kredītiestādes vai finanšu iestādes, kas iekļauta IX pielikuma sarakstā, filiālei vai meitasuzņēmumam atļauju sākt vai veikt darbību, ja šāda pārstāvniecība, filiāle vai meitasuzņēmums nebija sācis darbu pirms 2010. gada 26. jūlija. 25. pants Ir aizliegts: a) tieši vai netieši pārdot vai pirkt valsts un valsts garantētas parādzīmes, kas emitētas pēc 2010. gada 26. jūlija, no: (i) Irānai vai tās valdībai un valsts iestādēm, uzņēmumiem un aģentūrām; (ii) kredītiestādes vai finanšu iestādes, kas atrodas Irānā, ieskaitot Irānas Centrālo banku, vai jebkuras filiāles vai meitasuzņēmuma, kas iekļauts IX pielikuma sarakstā; (iii) fiziskas vai juridiskas personas, vienības vai struktūras, kas rīkojas (i) vai (ii) apakšpunktā minēto subjektu vārdā vai pēc to norādījumiem; (iv) juridiskas personas, vienības vai struktūras, kuru kontrolē (i), (ii) vai (iii) apakšpunktā minētā persona, vienība vai struktūra. b) Sniegt personai, vienībai vai struktūrai, kas minētas a) punktā starpnieku pakalpojumus attiecībā uz valsts vai valsts garantētām parādzīmēm, kas emitētas pēc 2010. gada 26. jūlija; c) sniegt atbalstu a) punktā minētai personai, vienībai vai struktūrai emitēt valsts vai valsts garantētas parādzīmes, sniedzot starpnieku pakalpojumus, reklamējot vai sniedzot jebkurus citus pakalpojumus saistībā ar šādām parādzīmēm. 26. pants 1. Ir aizliegts: a) veikt apdrošināšanu vai pārapdrošināšanu: (i) Irānai vai tās valdībai un valsts iestādēm, uzņēmumiem un aģentūrām; (ii) Irānas uzņēmumam; vai (iii) fiziskām vai juridiskām personām, vienībām vai struktūrām, kas rīkojas (i) vai (ii) apakšpunktā minēto subjektu vārdā vai pēc to norādījumiem; b) apzināti un tīši piedalīties darbībās, kuru mērķis vai sekas ir a) punktā minētā aizlieguma apiešana. 2. Šā panta 1. punktu nepiemēro veselības un ceļojuma apdrošināšanas pakalpojumu sniegšanai privātpersonām. 3. Šā panta noteikumi aizliedz pagarināt vai atjaunot apdrošināšanas vai pārapdrošināšanas nolīgumus, kas noslēgti pirms šīs regulas stāšanās spēkā, bet neaizliedz ievērot nolīgumus, kas noslēgti pirms šā datuma. VI nodaļaRestrictions on transport 27. pants 1. Lai novērstu tādu preču un tehnoloģiju piegādi, kas iekļautas ES Kopējā militāro preču sarakstā, vai kuru piegādi, pārdošanu, nodošanu vai eksportēšanu aizliedz šī Regula, visām Savienības muitas teritorijā ievestām vai izvestām precēm, kas izvestas no Irānas vai ievestas tajā, piemēro pienākumu pirms ierašanās vai došanās prom sniegt informāciju attiecīgās dalībvalsts kompetentajām iestādēm. 2. Noteikumi, ar ko reglamentē pienākumu sniegt informāciju pirms ierašanās vai došanās prom, īpaši termiņi, kas ir jāievēro, un dati, kuri jāpieprasa, ir izklāstīti spēkā esošajos noteikumos par ievešanas un izvešanas kopsavilkuma deklarācijām, kā arī par muitas deklarācijām Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi[18] un Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92[19]. 3. Turklāt persona, kas Savienības muitas teritorijā preces ieved no Irānas vai tās izved uz Irānu, vai kura uzņemas atbildību par preču pārvadāšanu uz Irānu un no tās, vai personas pārstāvis deklarē to, vai uz precēm attiecas Eiropas Savienības Kopējais militāro preču saraksts vai šī Regula, un, ja ir jāpiemēro prasība par preču eksporta atļauju, tas sniedz datus par izsniegto eksporta atļauju. 4. Līdz 2010. gada 31. decembrim ievešanas un izvešanas kopsavilkuma deklarācijas un 3. punktā minētos vajadzīgos papildu datus var iesniegt rakstiski, izmantojot tirdzniecības, ostas vai transporta informāciju, ar nosacījumu, ka tajos ir ietverti vajadzīgie dati. 5. No 2011. gada 1. janvāra šajā pantā minētos vajadzīgos papildu datus sniedz: - Savienības muitas teritorijā ievestām precēm, vajadzības gadījumā izmantojot ievešanas un izvešanas kopsavilkuma deklarācijas, un - no Savienības muitas teritorijas izvestām precēm ar muitas deklarāciju vai, ja tāda nav nepieciešama, ar izvešanas kopsavilkuma deklarāciju. 28. pants 1. Dalībvalstu valstspiederīgajiem vai no dalībvalstu teritorijām ir aizliegts sniegt pakalpojumus degvielas iepildīšanai tvertnēs vai citus piegādes pakalpojumus Irānas kuģiem, ja pakalpojumu sniedzēju rīcībā ir informācija, tostarp no kompetentām muitas iestādēm, balstoties uz iepriekšējā pantā minētām ziņām pirms ierašanās vai došanās prom, kas dod pietiekamu pamatu uzskatīt, ka ar kuģiem tiek pārvadātas preces, kas ir iekļautas ES Kopējā militāro preču sarakstā, vai kuru piegādi, pārdošanu, nodošanu vai eksportēšanu aizliedz šī Regula, izņemot gadījumus, kad šādu pakalpojumu sniegšana ir vajadzīga humānos nolūkos. 2. Dalībvalstu valstspiederīgajiem vai no dalībvalstu teritorijām ir aizliegts sniegt inženiertehniskus un apkopes pakalpojumus Irānas kravas gaisa kuģiem, ja pakalpojumu sniedzēju rīcībā ir informācija, tostarp no kompetentām muitas iestādēm, balstoties uz iepriekšējā pantā minētām ziņām pirms ierašanās vai došanās prom, kas dod pietiekamu pamatu uzskatīt, ka ar gaisa kuģiem tiek pārvadātas preces, kas ir iekļautas ES Kopējā militāro preču sarakstā, vai kuru piegādi, pārdošanu, nodošanu vai eksportēšanu aizliedz šī Regula, izņemot gadījumus, kad šādu pakalpojumu sniegšana ir vajadzīga humānos vai drošības nolūkos. 3. Aizliegumi 1. un 2. punktā ir piemērojami, kamēr krava tiek pārbaudīta un nepieciešamības gadījumā tiek konfiscēta vai likvidēta. VII nodaļaDažu prasību apmierināšanas ierobežojumi 29. pants 1. Neviena prasība saistībā ar kādu līgumu vai darījumu, kura izpildi tieši vai netieši, pilnībā vai daļēji ietekmētu Regulas (EK) Nr. 423/2007 noteikumi vai šī regula, tostarp prasības par atlīdzinājuma saņemšanu vai cita šāda veida prasība, piemēram, prasība par kompensāciju vai garantijas nodrošināta prasība, īpaši jebkura prasība, lai panāktu kādas garantijas vai pretgarantijas, konkrēti prasību pagarināt vai izpildīt jebkura veida galvojuma, garantijas vai zaudējumu atlīdzību, īpaši finanšu garantijas, pagarinājumu vai samaksu, netiek izpildīta, ja prasības iesniedzējs ir: a) norādītas personas, vienības vai struktūras, kas uzskaitītas VII, VIII un IX pielikumā; b) jebkura cita persona, vienība vai struktūra Irānā, tostarp Irānas valdība; c) jebkura persona, vienība vai struktūra, kas darbojas kā kādas šīs personas, vienības vai struktūras starpniece vai tās uzdevumā; 2. Uzskata, ka līguma vai darījuma izpildi ir ietekmējuši pasākumi, kas noteikti ar šo Regulu (EK) Nr. 423/2007, ja prasības pastāvēšana vai saturs tieši vai netieši izriet no minētajiem pasākumiem. 3. Jebkurā tiesas procesā par prasības izpildi personai, kas vēlas panākt šīs prasības izpildi, ir jāpierāda, ka tās apmierināšanu neaizliedz 1. punkts. 4. Šis pants neierobežo personas, vienības vai struktūras, kas minētas 1. punktā, tiesības griezties tiesā, lai izskatītu līgumu neizpildi, pamatojoties uz Regulu (EK) Nr. 423/2007 vai šo Regulu. VIII nodaļaVispārīgi un nobeiguma noteikumi 30. pants 1. Neskarot piemērojamos noteikumus par ziņojumu sniegšanu, konfidencialitāti un dienesta noslēpumu, fiziskās un juridiskās personas, uzņēmumi un iestādes: a) nekavējoties sniedz visu informāciju, kas veicinātu šīs regulas ievērošanu, piemēram, informāciju par kontiem un summām, kas iesaldētas saskaņā ar 16. pantu, to dalībvalstu kompetentajām iestādēm, kas norādītas V pielikumā minētajās tīmekļa vietnēs, kuru rezidenti tās ir vai kurās tās atrodas, kā arī – tieši vai ar dalībvalstu starpniecību – Komisijai; b) sadarbojas ar kompetentajām iestādēm, kas norādītas V pielikumā minētajās tīmekļa vietnēs, veicot jebkādu šīs informācijas pārbaudi. 2. Visu papildu informāciju, ko Komisija saņēmusi tieši, dara pieejamu attiecīgajai dalībvalstij. 3. Visu informāciju, ko sniedz vai saņem saskaņā ar šo pantu, izmanto tikai tādiem nolūkiem, kādiem tā sniegta vai saņemta. 31. pants 1. Līdzekļu un saimniecisko resursu iesaldēšana vai atteikšanās līdzekļus vai saimnieciskos resursus darīt pieejamus, ja tā veikta labticīgi, pamatojot ar to, ka šāda rīcība ir saskaņā ar šo regulu, nerada nekādu atbildību fiziskām vai juridiskām personām, vienībām vai organizācijām, kas to īsteno, vai to vadītājiem vai darbiniekiem, ja vien nav pierādīts, ka līdzekļi un saimnieciskie resursi iesaldēti vai aizturēti nolaidības dēļ. 2. Aizliegumi, kas paredzēti 5. panta 1. punkta d) apakšpunktā, 5. panta 1. punkta e) apakšpunktā, 9. panta b) apakšpunktā, 15. pantā, 16. panta 3. punktā, 25. panta 1. punkta a) apakšpunktā un 26. pantā, nerada nekādu atbildību attiecīgajām fiziskajām vai juridiskajām personām vai vienībām, ja tās nezināja un tām nebija pamatotu iemeslu uzskatīt, ka to rīcība būtu pretrunā šiem aizliegumiem. 3. Šīs regulas 21., 22. un 23. pantā minētās informācijas godprātīga atklāšana, ko veic iestāde vai persona, uz kuru attiecas šī regula, vai šādas iestādes vai personas darbinieks vai direktors, nerada nekāda veida saistības šai iestādei vai personai, vai to direktoriem vai darbiniekiem. 32. pants Komisija un dalībvalstis nekavējoties informē cita citu par pasākumiem, ko veic saskaņā ar šo regulu, un sniedz cita citai jebkuru citu to rīcībā esošu attiecīgu informāciju saistībā ar šo regulu, jo īpaši informāciju par pārkāpumiem un īstenošanas grūtībām, kā arī valstu tiesu spriedumiem. 33. pants 1. Komisija: a) groza II pielikumu, pamatojoties uz Apvienoto Nāciju Organizācijas Drošības padomes vai Sankciju komitejas konstatējumiem vai pamatojoties uz dalībvalstu sniegto informāciju; b) groza IV pielikumu, pamatojoties uz dalībvalstu sniegto informāciju; c) groza V pielikumu, pamatojoties uz dalībvalstu sniegto informāciju; d) groza VII pielikumu, pamatojoties vai nu uz Apvienoto Nāciju Organizācijas Drošības padomes, vai Sankciju komitejas konstatējumiem. 2. Padome ar kvalificētu balsu vairākumu izveido, pārskata un groza 16. panta 2. punktā minēto personu, vienību un struktūru sarakstu, turklāt pilnīgā saskaņā ar Padomes veiktajiem konstatējumiem attiecībā uz Padomes Lēmuma 2010/413/KĀDP II pielikumu. VIII pielikumā iekļauto sarakstu regulāri un ne retāk kā reizi 12 mēnešos pārskata. 3. Komisija un Padome norāda individuālos un īpašos iemeslus lēmumiem, kas pieņemti attiecīgi saskaņā ar 1. punkta d) apakšpunktu un 2. punktu, un dod iespēju attiecīgajām fiziskām personām, vienībām vai struktūrām paust savus apsvērumus. Ja ir iesniegtas piezīmes, Komisija vai Padome pārskata savu lēmumu un attiecīgi informē personu, vienību vai struktūru. 4. Komisija apstrādā personas datus, lai veiktu savus uzdevumus saskaņā ar šo regulu. Šie uzdevumi ir: a) sagatavot grozījumus šīs regulas VII pielikumā; b) konsolidēt VII un VIII pielikuma saturu elektroniskajā, konsolidētajā sarakstā, kas pieejams Komisijas tīmekļa vietnē un kurā iekļautas personas, grupas un organizācijas, uz kurām attiecas ES finansiālās sankcijas[20]; c) apstrādāt informāciju, kas pamato iekļaušanu sarakstā; un d) apstrādāt informāciju par šīs regulas pasākumu ietekmi, piemēram, iesaldēto līdzekļu vērtību, un informāciju par kompetento iestāžu piešķirtajām atļaujām. 5. Padome apstrādā personu datus, lai veiktu savus uzdevumus saskaņā ar šo regulu. Šie uzdevumi ir: a) sagatavot grozījumus šīs regulas VIII pielikumā; un b) apstrādāt informāciju, kas pamato iekļaušanu sarakstā. 6. Padome un Komisija attiecīgos datus, kas attiecas uz kriminālnoziegumiem, ko izdarījušas sarakstā iekļautās fiziskās personas, un kriminālsodāmību vai drošības pasākumiem, kas attiecas uz šādām personām, var apstrādāt tikai tādā mērā, cik šāda apstrāde ir nepieciešama, lai sagatavotu pamatojumu par iekļaušanu sarakstā vai izskatītu attiecīgo fizisko personu iesniegtos apsvērumus, nodrošinot atbilstīgus īpašus aizsardzības pasākumus. Šādus datus nepublisko un nenodod tālāk. 7. Šajā regulā Padomes un Komisijas nodaļas, kas minētas V pielikumā, ir noteiktas kā attiecīgās Iestādes „par datu apstrādi atbildīgā persona” Regulas (EK) Nr. 45/2001 2. panta d) punkta nozīmē, lai attiecīgās fiziskās personas varētu izmantot savas tiesības saskaņā ar Regulu (EK) Nr. 45/2001. 34. pants 1. Dalībvalstis paredz noteikumus par sankcijām, kas piemērojamas par šīs regulas pārkāpumiem, un veic visus nepieciešamos pasākumus, lai nodrošinātu to izpildi. Paredzētās sankcijas ir iedarbīgas, samērīgas un preventīvas. 2. Dalībvalstis šos noteikumus paziņo Komisijai tūlīt pēc šās regulas stāšanās spēkā un paziņo tai par jebkādiem turpmākiem grozījumiem. 35. pants 1. Dalībvalstis izraugās šajā regulā minētās kompetentās iestādes un norāda tās V pielikumā uzskaitītajās tīmekļa vietnēs. Dalībvalstis pirms izmaiņu spēkā stāšanās paziņo Komisijai par V pielikumā minēto tīmekļa vietņu adrešu izmaiņām. 2. Dalībvalstis paziņo par savām kompetentajām iestādēm Komisijai, tostarp šo iestāžu kontaktinformāciju, tūlīt pēc šīs regulas stāšanās spēkā, kā arī ziņo tai par jebkuriem turpmākiem grozījumiem. 3. Gadījumos, kad šajā regulā ir prasība ziņot Komisijai, sniegt tai informāciju vai citādi sazināties ar to, šādai saziņai izmanto V pielikumā norādīto adresi un citu kontaktinformāciju. 36. pants Šo regulu piemēro: a) Savienības teritorijā, tostarp tās gaisa telpā; b) dalībvalstu jurisdikcijā esošajos gaisa kuģos un uz to jurisdikcijā esošiem kuģiem; c) attiecībā uz visām personām Savienības teritorijā vai ārpus tās, kurām ir kādas dalībvalsts valstspiederība; d) attiecībā uz juridisku personu, vienību vai struktūru, kas ir reģistrēta vai dibināta saskaņā ar kādas dalībvalsts likumiem; e) visām juridiskām personām, vienībām vai struktūrām saistībā ar jebkādiem darījumiem, ko tās pilnīgi vai daļēji veic Savienībā. 37. pants Regulu (EK) Nr. 423/2007 atceļ. Atsauces uz atcelto regulu uzskata par atsaucēm uz šo regulu. 38. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā – priekšsēdētājs […] I PIELIKUMS A DAĻA Preces un tehnoloģijas, kas minētas 2. panta 1. punkta a) apakšpunktā, 2. panta 2. punktā, 4. pantā, 5. panta 1. punkta b) apakšpunktā un 5. panta 1. punkta d) apakšpunktā Šajā pielikumā ir ietvertas visas preces un tehnoloģijas, kas uzskaitītas Regulas (EK) Nr. 428/2009 I pielikumā, atbilstīgi minētajā pielikumā iekļautajai definīcijai, izņemot šādas preces un tehnoloģijas: Prece vai tehnoloģija, kas iekļauta Regulas (EK) Nr. 428/2009 I pielikumā | Apraksts | 5A001 | Šādas sakaru sistēmas, iekārtas, to sastāvdaļas un piederumi: a. Visu tipu sakaru iekārtas ar jebkuru no šiem raksturlielumiem, funkcijām vai īpašībām: 1. speciāli izstrādātas, lai izturētu kodolsprādziena radītā īslaicīgā elektroniskā efekta un elektromagnētiskā impulsa iedarbību; 2. īpaši izturīgi pret gamma, neitronu vai jonu radiāciju; vai 3. speciāli izstrādātas, lai varētu darboties temperatūrā zem 218K (-55°C) un virs 397 K (124°C). Piezīme. 5A001.a.3. pozīcija attiecas tikai uz elektroniskām iekārtām. Piezīme. Saskaņā ar 5A001.a.2. un 5A001.a.3. pozīciju kontroli neattiecina uz aparatūru, kas speciāli izgatavota vai pielāgota uzstādīšanai kosmiskos pavadoņos. b. Sakaru iekārtu sistēmas un iekārtas, kā arī to speciālās komponentes un piederumi, kam ir kāds no šiem raksturlielumiem, funkcijām vai īpašībām: 1. tās ir nepiestiprinātas zemūdens sakaru sistēmas, kam ir kāda no šīm īpašībām: a. akustiskā nesējfrekvence ir ārpus diapazona joslas no 20 līdz 60 kHz; b. izmanto elektromagnētisko nesējfrekvenci, kas mazāka par 30 kHz; c. izmanto elektronu staru vadības tehniku; vai d. „vietējā tīklā” izmanto „lāzerus” vai gaismas diodes (LED), kuru izejas viļņa garums ir lielāks par 400 nm un mazāks par 700 nm; 2. tās ir radioiekārtas, kas darbojas frekvenču joslā no 1,5 MHz līdz 87,5 MHz un kam ir visas šīs īpašības: a. automātiski nosaka un izvēlas frekvences un „kopējo digitālu datu pārsūtīšanas ātrumu” katram kanālam, lai optimizētu pārraidi; un b. tam ir lineāro jaudas pastiprinātāju konfigurācija, kas spēj reizē nodrošināt vairāku signālu pastiprinājumu, ar izejas jaudu 1 kW vai lielāku 1,5 līdz 30 MHz frekvenču diapazonā vai 250 W un lielāku 30 līdz 87,5 MHz frekvenču diapazonā ar vienas oktāvas vai lielāku „momentāno joslas platumu” un par -80 dB labāku izejas jaudu harmoniskiem kropļojumiem; 3. tās ir radioiekārtas, kurās izmanto „spektra izkliedes” vai frekvences maiņas („lēkājošas frekvences”) paņēmienus, kas nav norādīti 5A001.b.4. pozīcijā, un kam ir kāda no šīm īpašībām: a. tām ir lietotāju programmējami izkliedes kodi; vai b. kopējais pārraidāmo frekvenču joslas platums ir vismaz 100 reižu lielāks par jebkura informācijas kanāla joslas platumu un pārsniedz 50 kHz; Piezīme. Saskaņā ar 5A001.b.3.b pozīciju kontroli neattiecina uz radioiekārtām, kas speciāli paredzētas mobilo radiosakaru sistēmām, ko izmanto civilām vajadzībām. Piezīme. Saskaņā ar 5A001.b.3. pozīciju kontroli neattiecina uz iekārtām, kuru izejas jauda ir 1 W vai mazāka; 4. tās ir radio iekārtas, kas izmanto ultra-platjoslas modulācijas paņēmienu ar lietotāja programmējamiem kanālu sadales kodiem, jaukšanas kodiem vai tīkla identifikācijas kodiem, un kam piemīt kāda no šīm īpašībām: a. joslas platums ir lielāks par 500 MHz; vai b. „frakcionālais frekvenču diapazons” ir 20 % vai lielāks; 5. tā ir ciparu kontrolēta radio uztvērējiekārta ar visām šīm īpašībām: a. vairāk nekā 1 000 termināļu; b. „frekvenču pārslēgšanās laiks” ir mazāks par 1 ms; c. automātiska elektromagnētiskā spektra daļas pārmeklēšana vai skenēšana; un d. kas identificē uztvertos signālus vai raidītāja tipu; vai Piezīme. Saskaņā ar 5A001.b.5. pozīciju kontroli neattiecina uz radioiekārtām, kas speciāli paredzētas mobilo radiosakaru sistēmām, ko izmanto civilām vajadzībām. 6. izmanto ciparu „signālu apstrādi”, lai nodrošinātu ’balss kodējumu’ ar ātrumu, mazāku par 2 400 bitiem sekundē. Tehniskas piezīmes. 1. Mainīga ātruma ’balss kodēšanā’ pozīciju 5A001.b.6. attiecina uz nepārtrauktas runas 'balss kodēšanu'. 2. 5A001.b.6. pozīcijas nozīmē ’balss kodēšana’ ir definēta kā paņēmiens cilvēka balss paraugu ņemšanai un šo paraugu pārvēršanai ciparus signālos, kuros ņemtas vērā cilvēka balss īpatnības. c. Optisko šķiedru sakaru kabeļi, optiskas šķiedras un piederumi, tas ir: 1. optiskas šķiedras, kas garākas par 500 m, un pēc ražotāja datiem spēj izturēt ’izturības pārbaudes’ stiepes spriegumu 2 x 109 N/m2 vai vairāk; Tehniska piezīme. ’Izturības pārbaude’: pievienotu vai nepievienotu produkciju pārbauda no 0,5 m līdz 3 m garai šķiedrai, dinamiski pieliekot paredzēto slodzi, velkot šķiedru ar ātrumu no 2 līdz 5 m/s caur divām apmēram 150 mm diametra grieztuvēm. Temperatūra ir 293 K (20 °C), relatīvais mitrums ir 40 %. Izturības pārbaudi var veikt arī pēc attiecīgu valstu nacionālajiem standartiem; 2. optisko šķiedru kabeļi un to piederumi, kas paredzēti lietošanai zem ūdens; Piezīme. Saskaņā ar 5A001.c.2. pozīciju kontroli neattiecina uz civilu sakaru standartkabeļiem un to piederumiem. N.B. 1. Zemūdens savienotājkabeļus un to savienotājus skat. 8A002.a.3. pozīcijā. N.B. 2. Šķiedru optikas izvadus caur kuģa korpusu un attiecīgos savienotājus skat. 8A002.c pozīcijā. d. „Elektroniski vadāmas fāzētu bloku antenas”, kas darbojas virs 31,8 GHz; Piezīme. Saskaņā ar 5A001.d pozīciju kontroli neattiecina uz ICAO standartiem atbilstošām „elektroniski vadāmām fāzētu bloku antenām”, kas paredzētas nolaišanās vadības sistēmām ar instrumentiem, kas atbilst ICAO noteiktajām nolaišanās vadības mikroviļņu sistēmām (MLS) noteiktajām prasībām. e. Radiopeilēšanas ierīces ar darba frekvenci lielāku par 30 MHz, un kam ir visas uzskaitītās īpašības, un tām speciāli izstrādātas sastāvdaļas: 1. „momentānais joslas platums” ir 10 MHz vai lielāks; un 2. spēja noteikt peilējuma līnijas (LOB) uz pasīviem radio raidītājiem, kuru raidītu signālu ilgums ir mazāks par 1 ms. f. Traucētājierīces, kas speciāli izstrādātas vai pielāgotas apzinātai un selektīvai mobilo sakaru traucēšanai, nomākšanai, kavēšanai, bojāšanai vai novirzīšanai, kā arī ir speciāli plānots, ka tās veic šādas darbības: 1. imitē radio piekļuves tīkla (RAN) iekārtu funkcijas; 2. nosaka un izmanto lietotā sakaru protokola (piem., GSM) konkrētās īpašības; vai 3. izmanto lietotā sakaru protokola (piem., GSM) konkrētās īpašības. N.B. Par GNSS traucētājierīcēm skat. militāro preču kontroles sarakstus. g. Pasīvas koherentas atrašanās vietas (PLC) noteikšanas sistēmas vai iekārtas, kas speciāli konstruētas kustīgu objektu atklāšanai vai izsekošanai, mērot apkārtējās radiofrekvences, ko raida raidītāji, kas nav radari. Tehniska piezīme. Raidītāji, kas nav radari, var būt komerciālas radio, televīzijas vai mobilu sakaru bāzes stacijas. Piezīme. Saskaņā ar 5A001.g pozīciju kontroli neattiecina uz šādām iekārtām: a. radioastronomijas iekārtām; vai b. sistēmām vai iekārtām, kam vajadzīga jebkāda radioviļņu raidīšana no mērķa. h. Elektroniskas iekārtas, kas konstruētas vai pārveidotas, lai iepriekš aktivētu vai novērstu ar radio vadāmu improvizētu spridzināšanas ierīču (RCIED) iedarbināšanu. N.B. SKATĪT ARĪ MILITĀRO PREČU KONTROLES SARAKSTUS. | 5A002 | Šādas „informācijas drošības” sistēmas, iekārtas un to sastāvdaļas. a. Sistēmas, iekārtas, speciāli „elektroniski mezgli”, moduļi un integrālās shēmas, ko izmanto „informācijas drošībai”, un citas tām speciāli konstruētas komponentes: N.B. Par kontroles režīmu globālās satelītnavigācijas sistēmas (GNSS) uztveršanas iekārtām, kurās iekļauta atšifrēšana vai to izmanto (t.i., GPS vai GLONASS), skat. 7A005. pozīciju; 1. izstrādātas vai pārveidotas, lai lietotu „kriptogrāfiju”, izmantojot ciparu tehnikas, lai veiktu jebkādas kriptogrāfijas funkcijas, kas nav autentiskošana vai digitāls paraksts, un kam piemīt kāda no šīm īpašībām: Tehniskas piezīmes. 1. Autentiskošanas un digitālo parakstu funkcijas ietver ar tām saistītu atslēgas funkciju. 2. Autentiskošanā ietilpst visi failu vai tekstu piekļuves kontroles aspekti, kuros nav kriptogrāfijas, izņemot ar parolēm, personas identifikācijas numuriem (PIN) vai līdzīgiem datiem tieši saistītos, neatļautas piekļuves novēršanai. 3. „Kriptogrāfija” neietver „nemainīgu” datu kompresijas vai kodēšanas paņēmienus. Piezīme. 5A002.a.1. pozīcija ietver iekārtas, kas konstruētas vai pārveidotas „kriptogrāfijas” lietošanai, izmantojot analogus principus, kad tos īsteno ar ciparu tehniku; a. lieto „asimetrisku algoritmu”, izmantojot atslēgas garumu, lielāku par 56 bitiem; vai b. lieto „asimetrisko algoritmu”, kura aizsardzība balstās uz kādu no šiem principiem: 1. integeru faktorizāciju lielāku par 512 bitiem (piem., RSA); 2. diskrēto logaritmu izskaitļošana multiplikatīvā grupā no galīgā lauka ir lielāka par 512 bitiem (piem., Difī-Helmaņa shēma virs Z/pZ); vai 3. diskrētajiem logaritmiem grupā, izņemot 5A002.a.1.b.2. pozīcijā minēto, ir lielāka par 112 bitiem (piem., Difī-Helmaņa shēma virs eliptiskas līknes); 2. izstrādātas vai pārveidotas kriptoanalīzes funkciju veikšanai; 3. neizmanto; 4. speciāli izstrādātas vai pārveidotas, lai mazinātu informācijas nesējsignālu noplūdes izstarojumu, ja tas nepārsniedz veselības, drošības vai elektromagnētiskās interferences normatīvus; 5. izstrādātas vai pārveidotas kriptogrāfijas tehnikas lietošanai, lai ģenerētu „spektra izkliedes” kodus, izņemot 5A002.a.6. pozīcijā minētos, vai lēkājošos kodus „lēkājošu frekvenču” sistēmām; 6. izstrādātas vai pārveidotas tādu kriptogrāfijas paņēmienu izmantošanai, lai izstrādātu kanālu sadales kodus, šifrēšanas kodus vai tīkla identifikācijas kodus sistēmām, kuras izmanto ultra-platjoslas modulācijas paņēmienu, un kam piemīt kāda no šīm īpašībām: a. joslas platums ir lielāks par 500 MHz; vai b. „frakcionālais frekvenču diapazons” ir 20 % vai lielāks; 7. nekriptogrāfiskas informācijas un sakaru tehnoloģiju drošības sistēmas un ierīces, kuru drošības līmenis tiek vērtēts augstāk par kopīgo kritēriju (Common Criteria – CC) EAL-6 (drošības līmeņa novērtējums) līmeni; 8. sakaru kabeļu sistēmas, kas konstruētas vai pārveidotas tā, lai lietotājs ar mehāniskiem, elektroniskiem vai elektriskiem līdzekļiem varētu konstatēt slepenu pieslēgšanos; 9. izstrādātas vai pielāgotas, lai varētu izmantot „kvantu kriptogrāfiju”. Tehniska piezīme. „Kvantu kriptogrāfiju” dēvē arī par kvantu atslēgu (QKD). Piezīme. Saskaņā ar 5A002. pozīciju kontrolei nepakļauj: a. „personālās viedkartes”, kam ir kāda no šīm īpašībām: 1. ja to kriptogrāfijas iespējas ierobežotas ar iekārtām vai sistēmām, uz kurām saskaņā ar šās piezīmes b. līdz g. punktu neattiecas kontrole; vai 2. plašai sabiedrībai izmantojamās, kur kriptogrāfijas iespējas nav pieejamas lietotājiem, un tās ir speciāli izveidotas un ierobežotas, lai ļautu aizsargāt tajā uzglabātos personu datus. N.B. Ja „personālajai viedkartei” ir vairākas funkcijas, kontroles režīmu katrai funkcijai novērtē individuāli; b. radiouztvērēju iekārtas, abonentu televīzijas vai līdzīgi apraides pakalpojumi ierobežotai patērētāju auditorijai bez digitālas šifrēšanas, izņemot iekārtas, ko izmanto tikai rēķinu nosūtīšanai vai ar programmu saistītas informācijas nosūtīšanai atpakaļ raidījumu pakalpojumu sniedzējiem; c. iekārtas, kuru kriptogrāfijas iespējas nav lietotājam pieejamas, un kuras ir speciāli izstrādātas un ierobežotas, lai varētu nodrošināt kādu no šīm funkcijām: 1. pret kopēšanu aizsargātājas „programmatūras” lietojumu; 2. piekļuvi jebkuram no šiem informācijas nesējiem: a. pret kopēšanu aizsargātam tikai nolasāmam nesējam; vai b. kurā informācija ir šifrēta (piem., saistībā ar intelektuālā īpašuma tiesību aizsardzību), ja identiski tādas informācijas nesēji ir brīvi nopērkami; 3. ar autortiesībām aizsargātu audio vai vizuālo datu kopēšanas kontroli; vai 4. šifrēšanu un/vai atšifrēšanu, lai aizsargātu bibliotēku, konstrukciju/projektēšanas datus vai ar tiem saistītos datus pusvadītāju ierīču vai integrālo shēmu projektēšanai; d. kriptogrāfijas iekārtas, kas speciāli paredzētas tikai banku operācijām vai ’naudas darījumiem’; Tehniska piezīme. Piezīmē d. pie 5A002. pozīcijas minētajos ’naudas darījumos’ ietilpst arī braukšanas biļešu samaksas vai kredīta funkcijas; e. mobilos radiotelefonus civilām vajadzībām (piem., lietošanai komerciālās civilās mobilu radiosakaru sistēmās), kuri nespēj nodrošināt tiešu šifrētu datu pārraidi citam radiotelefonam vai iekārtai (kas nav radio piekļuves tīkla (RAN) iekārta) un ar kuriem nevar nosūtīt šifrētus datus, izmantojot RAN iekārtu (piem., radio tīkla kontrolieri (RNC) vai bāzes stacijas kontrolieri (BSC)); f. bezvadu telefonus, kuri nespēj nodrošināt pilnīgu šifrēšanu no viena gala līdz otram un kuriem nepastiprināta bezvadu darbība (t.i., vienkārša bezreleju saite starp terminālu un mājas bāzes staciju) saskaņā ar ražotāja specifikāciju ir mazāka par 400 m; vai g. mobilos radiotelefonus un līdzīgas klientu bezvadu ierīces civilām vajadzībām, ar kurām īsteno vienīgi publicētus vai komerciālus kriptogrāfijas standartus (izņemot funkcijas, kas saistītas ar pirātisma apkarošanu, jo tās var nebūt publicētas) un kuras atbilst arī b. līdz d. punktam piezīmē par kriptogrāfiju (3. piezīme 5. kategorijas 2. daļā), un kuras pielāgotas konkrētam lietojumam civilā ražošanā ar īpašībām, kuras neietekmē šo sākotnējo nepielāgoto ierīču kriptogrāfijas funkcijas; h. iekārtas, kas īpaši paredzētas tādu pārnēsājamo vai mobilo radiotelefonu un līdzīgu klienta bezvada ierīču apkalpošanai, kas atbilst visiem noteikumiem piezīmē par kriptogrāfiju (5. kategorijas 2. daļas 3. piezīme), ja apkalpošanas iekārtas atbilst visiem šiem kritērijiem: 1. iekārtas lietotājs nevar vienkārši nomainīt apkalpojošo iekārtu šifrēšanas funkcijas; 2. apkalpojošās iekārtas instalācija ir paredzēta bez būtiskas piegādātāja palīdzības; un 3. apkalpojošā iekārta nevar mainīt tās ierīces šifrēšanas funkciju, kurai tā kalpo; i. bezvadu „personālā tīkla PAN” iekārtas, kas īsteno tikai publicētus vai komerciālus šifrēšanas standartus, un ja atbilstīgi ražotāja specifikācijām šifrēšanas spēja aprobežojas ar nominālo darbības diapazonu, kas nepārsniedz 30 metrus. | 5B001 | Šādas sakaru izmēģinājumu, pārbaudes un ražošanas iekārtas, to sastāvdaļas un piederumi. a. Iekārtas, to speciālās sastāvdaļas un piederumi, kas paredzēti 5A001. pozīcijā minēto iekārtu, funkciju vai īpašību „pilnveidošanai”, „ražošanai” vai „lietošanai”. Piezīme. Saskaņā ar 5B001.a pozīciju kontroli neattiecina uz optisko šķiedru raksturlīkņu noteikšanas iekārtām. b. Iekārtas, to speciālās sastāvdaļas un piederumi, kas paredzēti šādu sakaru līdzekļu pārraides vai komutācijas iekārtu „pilnveidošanai”: 1. iekārtas, kurās izmanto digitālās tehnoloģijas, kas paredzētas darbam, ja „kopējais ciparu datu pārsūtīšanas ātrums” pārsniedz 15 Gbit/s; Tehniska piezīme. Komutācijas iekārtām „kopējo ciparu datu pārsūtīšanas ātrumu” mēra pie visātrākās pieslēgvietas vai līnijas; 2. iekārtas, kurās izmanto „lāzeru” un kam ir kāds no šiem raksturlielumiem: a. pārraides viļņu garums ir lielāks par 1750 nm; b. veic „optisko pastiprināšanu”, izmantojot ar prazeodīmu leģētu fluora šķiedru pastiprinātājus (PDFFA); c. izmanto koherentās optiskās pārraides vai koherentās optiskās detektēšanas metodi (ko dēvē arī par optiskām heterodīna vai homodīna metodēm); vai d. izmanto analogās tehnoloģijas, un joslas platums pārsniedz 2,5 GHz; Piezīme. Saskaņā ar 5B001.b.2.d pozīciju kontroli neattiecina uz iekārtām, kas speciāli paredzētas komerciālo TV sistēmu „pilnveidošanai”; 3. iekārtas, kurās izmanto „optisko komutāciju”; 4. radioiekārtas, kurās izmanto kvadrātiskās amplitūdas modulācijas (QAM) metodi virs 256. līmeņa; vai 5. iekārtas, kurās izmanto „vienkanāla signalizāciju” un kuras darbojas nesaistītā režīmā. | 5B002 | Šādas „informācijas drošības” izmēģinājumu, pārbaudes un „ražošanas” iekārtas. a. Iekārtas, kas speciāli izstrādātas 5A002. vai 5B002.b pozīcijā minēto iekārtu „pilnveidošanai” vai „ražošanai”. b. Mērīšanas iekārtas, kas speciāli paredzētas, lai novērtētu un noteiktu 5A002. pozīcijā konkretizēto iekārtu vai 5D002.a vai 5D002.c pozīcijā konkretizētās „programmatūras” „informācijas drošības” funkcijas. | 5D001 | Šāda „programmatūra”. a. „Programmatūra”, kas speciāli izstrādāta vai pārveidota 5A001. pozīcijā minēto iekārtu, funkciju vai raksturlielumu „pilnveidošanai”, „ražošanai” vai „lietošanai”. b. „Programmatūra”, kas speciāli izstrādāta vai pārveidota 5E001. pozīcijā minētās „tehnoloģijas” atbalstam. c. Īpaša „programmatūra”, kas speciāli izstrādāta vai pārveidota, lai nodrošinātu 5A001. vai 5B001. pozīcijā minēto iekārtu parametrus, funkcijas vai raksturlielumus. d. „Programmatūra”, kas speciāli izstrādāta vai pārveidota šādu sakaru ierīču pārraides vai komutācijas iekārtu „pilnveidošanai”: 1. iekārtas, kurās izmanto digitālas tehnoloģijas, kas paredzētas darbam ar „kopējo ciparu datu pārsūtīšanas ātrumu” lielāku par 15 Gbit/s; Tehniska piezīme. Komutācijas iekārtām „kopējo ciparu datu pārsūtīšanas ātrumu” mēra, lietojot visātrāko pieslēgvietu vai līniju; 2. iekārtas, kurās izmanto „lāzeru” un kam ir kāds no šiem raksturlielumiem: a. pārraides viļņu garums ir lielāks par 1 750 nm; vai b. izmanto analogās tehnoloģijas, un joslas platums pārsniedz 2,5 GHz; Piezīme. Saskaņā ar 5D001.d.2.b pozīciju kontroli neattiecina uz „programmatūru”, kas speciāli izstrādāta vai pārveidota komerciālu TV sistēmu „pilnveidošanai”; 3. iekārtas, kurās izmanto „optisku komutāciju”; vai 4. radioiekārtas, kurās izmanto kvadrātiskās amplitūdas modulācijas (QAM) metodi virs 256. līmeņa. | 5D002 | Šāda „programmatūra”. a. „Programmatūra”, kas speciāli izstrādāta vai pārveidota 5A002. pozīcijā konkretizēto iekārtu vai 5D002.c pozīcijā konkretizētās „programmatūras” „pilnveidošanai”, „ražošanai” vai „lietošanai”. b. „Programmatūra”, kas speciāli izstrādāta vai pārveidota 5E002. pozīcijā minētās „tehnoloģijas” atbalstam. c. Šāda speciālā „programmatūra”: 1. „programmatūra”, kurai piemīt īpašības vai kas spēj veikt vai imitēt 5A002. pozīcijā minēto iekārtu funkcijas; 2. „programmatūra” 5D002.c.1. pozīcijā minētās „programmatūras” sertificēšanai. Piezīme. Saskaņā ar 5D002. pozīciju kontroli neattiecina uz šādu „programmatūru”: a. „programmatūru”, kas nepieciešama, lai „lietotu” iekārtas, uz kurām saskaņā ar piezīmēm pie 5A002. pozīcijas kontrole neattiecas; b. „programmatūru”, kas nodrošina kādu no funkcijām iekārtām, uz kurām saskaņā ar piezīmēm pie 5A002. pozīcijas kontrole neattiecas. | 5E001 | Šāda „tehnoloģija”. a. „Tehnoloģijas”, kas paredzētas 5A001. pozīcijā minēto iekārtu, funkciju, raksturlielumu vai 5D001.a pozīcijā minēto „programmatūru” „pilnveidošanai”, „ražošanai” vai „lietošanai” (izņemot ekspluatāciju) saskaņā ar vispārējo piezīmi par tehnoloģijām. b. Šāda speciālā „tehnoloģija”: 1. „nepieciešamās” „tehnoloģijas” kosmiskajos pavadoņos izmantošanai paredzēto sakaru iekārtu „pilnveidošanai” un „ražošanai”; 2. „tehnoloģijas” „lāzeru” sakaru tehnikas „pilnveidošanai” vai „lietošanai”, kas dotu iespēju automātiski uztvert un sekot signāliem, kā arī uzturēt sakarus caur ārpusatmosfēras vai zemūdens vidi; 3. „tehnoloģijas” tādu digitālu mobilo bāzes radio staciju uztvērējiekārtu „pilnveidošanai”, kuru uztvērējīpašības, kas dod iespēju veikt daudzjoslu, daudzkanālu, daudzmodu, daudzkodēšanas algoritma vai daudzprotokolu darbības, var pārveidot, veicot pārmaiņas „programmatūrā”; 4. „tehnoloģijas” „spektra izkliedes” metožu, ieskaitot „frekvenču lēciena” paņēmienu, „pilnveidošanai”. c. „Tehnoloģijas” saskaņā ar GTN šādu raksturlielumu „pilnveidošanai” vai „ražošanai”: 1. iekārtas, kurās izmanto ciparu tehnoloģijas, kas paredzētas darbam, kur „kopējais ciparu datu pārsūtīšanas ātrums” pārsniedz 15 Gbit/s; Tehniska piezīme. Komutācijas iekārtām „kopējais ciparu datu pārsūtīšanas ātrumu” mēra pie visātrākās pieslēgvietas vai līnijas; 2. iekārtas, kurās izmanto „lāzeru” un kam ir kāds no šiem raksturlielumiem: a. pārraides viļņu garums ir lielāks par 1 750 nm; b. veic „optisko pastiprināšanu”, izmantojot ar prazeodīmu leģētu fluora šķiedru pastiprinātājus (PDFFA); c. izmanto koherentās optiskās pārraides vai koherentās optiskās detektēšanas metodi (ko dēvē arī par optiskām heterodīna vai homodīna metodēm); d. izmanto optisko nesēju multipleksās viļņu garuma dalīšanas paņēmienus ar atstarpi, kas ir mazāka par 100 GHz; vai e. izmanto analogās tehnoloģijas, un joslas platums pārsniedz 2,5 GHz; Piezīme. Saskaņā ar 5E001.c.2.e pozīciju kontroli neattiecina uz „tehnoloģijām” komerciālu TV sistēmu „pilnveidošanai” vai „ražošanai”. N.B. Attiecībā uz „tehnoloģiju” tāda aprīkojuma „pilnveidošanai” vai „ražošanai”, kurš nav paredzēts tālsakariem un kurā izmantots lāzers, skatīt 6.E pozīciju; 3. iekārtas ar „optisku komutāciju”; 4. radioiekārtas, kam ir kāda no šīm īpašībām: a. izmanto kvadrātiskas amplitūdas modulācijas (QAM) metodi virs 256. līmeņa; b. darbojas ar izejas vai ieejas frekvencēm virs 31,8 GHz; vai Piezīme. Saskaņā ar 5E001.c.4.b pozīciju kontroli neattiecina uz „tehnoloģijām” tādu iekārtu „pilnveidošanai” vai „ražošanai”, kuras ir speciāli izstrādātas vai pārveidotas jebkurā „ITU atļautajā frekvenču joslā” darbam radiosakaru pakalpojumu sniegšanai, kas nav radiopeilēšana; c. darbojas 1,5 MHz līdz 87,5 MHz frekvenču diapazonā un izmanto adaptīvus paņēmienus, kas nodrošina traucētāju signālu slāpēšanu vairāk par 15 dB; 5. iekārtas, kurās izmanto „vienkanāla signalizāciju” un kuras darbojas nesaistītā režīmā; vai 6. mobilas iekārtas, kuras atbilst visiem šiem raksturlielumiem: a. darbojas ar optisko viļņu garumu, kas ir 200 nm un vairāk, bet nepārsniedz 400 nm vai ir vienāds ar 400 nm; un b. darbojas kā „vietējais tīkls (LAN)”. d. „Tehnoloģijas”, kas saskaņā ar vispārējo piezīmi par tehnoloģijām paredzētas tādu mikroviļņu monolītās integrālās shēmas (MMIC) jaudas pastiprinātāju „izstrādei” vai „ražošanai”, kuri īpaši plānoti tālsakariem un kuriem piemīt kāds no šiem raksturlielumiem: 1. paredzētā darbības frekvence pārsniedz 3,2 GHz un sniedzas līdz 6 GHz (ieskaitot) un vidējā izejas jauda ir lielāka par 4 W (36 dBm), un „frekvenču joslas attiecība” pārsniedz 15 %; 2. paredzētā darbības frekvence pārsniedz 6 GHz un sniedzas līdz 16 GHz (ieskaitot) un vidējā izejas jauda ir lielāka par 1 W (30 dBm), un „frekvenču joslas attiecība” pārsniedz 10 %; 3. paredzētā darbības frekvence pārsniedz 16 GHz un sniedzas līdz 31,8 GHz (ieskaitot) un vidējā izejas jauda ir lielāka par 0,8 W (29 dBm), un „frekvenču joslas attiecība” pārsniedz 10 %; 4. paredzētā darbības frekvence pārsniedz 31,8 GHz un sniedzas līdz 37,5 GHz (ieskaitot); 5. paredzētā darbības frekvence pārsniedz 37,5 GHz un sniedzas līdz 43,5 GHz (ieskaitot) un vidējā izejas jauda ir lielāka par 0,25 W (24 dBm), un „frekvenču joslas attiecība” pārsniedz 10 %; vai 6. paredzētā darbības frekvence pārsniedz 43,5 GHz. e. „Tehnoloģijas”, kas saskaņā ar vispārējo piezīmi par tehnoloģijām paredzētas tādu elektronisko ierīču un integrālo shēmu „izstrādei” vai „ražošanai”, kuras īpaši plānotas tālsakariem un kurās ir sastāvdaļas, kas izgatavotas no „supravadītājiem” materiāliem, kuri īpaši paredzēti darbībai temperatūrā zem kritiskās temperatūras, vai kurās ir vismaz viens šāds „supravadītāja” elements un kurām ir šādas īpašības: 1. strāvas komutācija ciparu shēmu „supravadošo” ventiļu katra ventiļa kavējuma laika (s) un ventiļa jaudas izkliedes (W) reizinājums ir mazāks par 10-14 J; vai 2. frekvenču selekcijai visās frekvencēs ir izmantotas rezonanses ķēdes ar Q vērtībām virs 10 000. | 5E002 | „Tehnoloģijas” 5A002., 5B002. pozīcijā minēto iekārtu vai 5D002.a vai 5D002.c pozīcijā minētās „programmatūras” „pilnveidošanai”, „ražošanai” vai „lietošanai” saskaņā ar vispārējo piezīmi par tehnoloģijām. | B DAĻA 6. pants attiecas uz šādām precēm. Ieraksts I pielikumā | Apraksts | 0A001 | Šādi „kodolreaktori” un speciālas tiem konstruētas vai pielāgotas komponentes un iekārtas: a. „kodolreaktori”; b. metāla tilpnes vai galvenās to rūpnieciski izgatavotās komponentes, tostarp reaktora aktīvās zonas spiediena tilpnes vāks, kas speciāli konstruētas vai pielāgotas, lai ietvertu „kodolreaktora” aktīvo zonu, ieskaitot reaktora aktīvās zonas spiediena tilpnes vāku; c. degvielas elementu manipulācijas iekārtas, kas speciāli konstruētas vai pielāgotas degvielas iekraušanai un izkraušanai „kodolreaktorā”; d. kontrolstieņi, kas speciāli izgatavoti vai pielāgoti, lai regulētu kodoldalīšanās procesu „kodolreaktorā”, to balstu konstrukcijas vai struktūras, kā arī kontrolstieņu piedziņas mehānismi un piedziņas vadules; e. spiediena caurules, kuras speciāli konstruētas vai sagatavotas degvielas elementiem un primārajam dzesēšanas aģentam „kodolreaktorā” pie darba spiediena virs 5,1 MPa; f. caurules vai cauruļu bloki, kas izgatavoti no cirkonija vai tā sakausējumiem, kuros hafnija masas attiecība pret cirkonija masu ir mazāka par 1:500, un kas speciāli konstruēti vai pielāgoti darbam „kodolreaktorā”; g. dzesēšanas sūkņi, kas speciāli izgatavoti vai pielāgoti primārā dzesēšanas aģenta cirkulācijai „kodolreaktorā”; h. „kodolreaktora iekšējie komponenti”, kas speciāli izgatavoti vai pielāgoti izmantošanai „kodolreaktorā”, ieskaitot reaktora aktīvās zonas balstu struktūras, degvielas kanālus, siltumekrānus, atstarotājus, serdeņa sietplates un difuzora plates; Piezīme. 0A001.h pozīcijā ’kodolreaktora iekšējie komponenti’ ir visas galvenās struktūras reaktora iekšienē, kurām ir viena vai vairākas funkcijas, piemēram, aktīvās zonas balstīšana, degvielas bloka regulācija, primārā dzesēšanas aģenta plūsmas virzība, reakcijas tilpnes starojuma aizsargekrānu funkcija un reaktora aktīvās zonas instrumentu vadīšana; i. siltummaiņi (tvaika ģeneratori), kas speciāli konstruēti vai pielāgoti izmantošanai „kodolreaktora” primārajā dzesēšanas kontūrā; j. neitronu detektori un mērinstrumenti, kas speciāli konstruēti vai pielāgoti neitronu plūsmas noteikšanai „kodolreaktora” aktīvajā zonā. | 0C002 | „Speciālie skaldāmie materiāli” Piezīme. 0C002. pozīcija neattiecina kontroli uz četriem vai mazāk gramiem „dabīgā urāna” vai „vājināta urāna”, ja tos satur instrumenta devēja elements. | II PIELIKUMS Preces un tehnoloģijas, kas minētas 2. panta 1. punkta a) apakšpunktā, 2. panta 3. punktā, 4. pantā, 5. panta 1. punkta b) apakšpunktā un 5. panta 1. punkta d) apakšpunktā IEVADPIEZĪMES 1. Ja nav norādīts citādi, atsauces numuri, kas lietoti turpmāk ailē 'Apraksts', norāda uz divējāda lietojuma preču un tehnoloģiju aprakstiem, kas izklāstīti Regulas (EK) Nr. 428/2009 I pielikumā. 2. Atsauces numurs turpmāk ailē 'Saistīta prece vai tehnoloģija, kas iekļauta Regulas (EK) Nr. 428/2009 I pielikumā' nozīmē, ka ailē 'Apraksts' raksturotās preces īpašības neiekļaujas parametros, kas izklāstīti atsaucē norādītās divējāda lietojuma preces vai tehnoloģijas aprakstā. 3. 'Vienpēdiņās' rakstītu terminu definīcijas dotas tehniskajās piezīmēs par attiecīgo preci. 4. „Pēdiņās” rakstītu terminu definīcijas ir dotas Regulas (EK) Nr. 428/2009 I pielikumā. Vispārīgas piezīmes 1. Šajā pielikumā minētais aizliegums attiecas arī uz precēm (tostarp iekārtām), kuras eksportēt nav aizliegts, ja tajās ir viena vai vairākas aizliegtas sastāvdaļas, ja aizliegtā sastāvdaļa vai sastāvdaļas ir preču pamatsastāvdaļa un ja tās var tikt demontētas vai izmantotas citiem mērķiem. N.B. Izvērtējot, vai aizliegto sastāvdaļu vai sastāvdaļas var uzskatīt par pamatsastāvdaļām, jāņem vērā tādi faktori kā daudzums, vērtība, ietvertā zinātība (knowhow) un citi īpaši apstākļi, pēc kuriem varētu noteikt, vai aizliegtās sastāvdaļas uzskatāmas par preču pamatsastāvdaļām. 2. Šajā pielikumā norādītās preces ietver gan jaunas, gan lietotas preces. Vispārīga piezīme par tehnoloģijām ( GTN ) (Skatīt saistībā ar II.B iedaļu.) 1. To 'tehnoloģiju' pārdošana, piegāde, nodošana vai eksports, kas 'nepieciešamas' to preču 'izstrādei', 'ražošanai' vai 'lietošanai', kuras atbilstoši A daļai (Preces) aizliegts pārdot, piegādāt, nodot vai eksportēt, ir aizliegti saskaņā ar II.B. iedaļas noteikumiem. 2. 'Tehnoloģijas', kuras 'nepieciešamas' aizliegto preču 'izstrādei', 'ražošanai' vai 'lietošanai', ir aizliegtas arī gadījumos, kad tās lieto precēm, uz kurām aizliegums neattiecas. 3. Aizliegumu neattiecina uz minētajām 'tehnoloģijām' tādā apjomā, kas noteikti vajadzīgs to preču uzstādīšanai, lietošanai, apkopei (pārbaudei) un remontam, uz kurām neattiecas aizliegums, vai tādām precēm, kuras atļauts eksportēt saskaņā ar Regulu (EK) Nr. 423/2007 vai šo regulu. 4. 'Tehnoloģiju' nodošanas aizliegums neattiecas uz 'atklātībā pieejamu' informāciju, 'fundamentāliem zinātnes pētījumiem' vai minimāli nepieciešamo informāciju, kas vajadzīga patentu pieteikšanai. II.A. PRECES A0. Kodolmateriāli, jaudas un iekārtas | Nr. | Apraksts | Saistīta prece vai tehnoloģija, kas iekļauta Regulas (EK) Nr. 428/2009 I pielikumā | II.A0.001 | Šādas dobas katoda lampas: a. dobas joda katoda lampas ar tīra silīcija vai kvarca logiem; b. dobas urāna katoda lampas. | — | II.A0.002 | Faradeja izolatori viļņa garumu diapazonā 500 nm – 650 nm. | — | II.A0.003 | Optiskie režģi viļņa garumu diapazonā 500 nm – 650 nm. | — | II.A0.004 | Optiskās šķiedras viļņa garumu diapazonā 500 nm – 650 nm, kas pārklātas ar neatstarojošiem slāņiem viļņa garumu diapazonā 500 nm – 650 nm un kuru vidus diametrs ir lielāks par 0,4 mm, bet nepārsniedz 2 mm. | — | II.A0.005 | Šādi kodolreaktoru korpusu komponenti un izmēģinājumu iekārtas, izņemot 0A001. pozīcijā minētos: 1. blīvslēgi, 2. iekšējie komponenti, 3. blīvēšanas, izmēģinājumu un mērīšanas iekārtas. | 0A001 | II.A0.006 | Radioloģiskas detektoru sistēmas radioaktīvu materiālu un radioloģiskas izcelsmes starojuma atklāšanai, identifikācijai vai daudzuma noteikšanai, kā arī šādām sistēmām īpaši konstruēti komponenti, izņemot 0A001.j pozīcijā vai 1A004.c pozīcijā minētos. | 0A001.j 1A004.c | II.A0.007 | No alumīnija sakausējuma vai nerūsošā tērauda izgatavoti 304, 304L vai 316L tipa vārsti ar silfonu blīvslēgu. Piezīme. Šī pozīcija neattiecas uz silfonu vārstiem, kas definēti 0B00